qundao/data-zh-poetry huggingface dataset:
会稽云壑图歌
作者：谢肃
朝代：明

会稽山，何峻极，䧺镇扬州从古㫺。句连盘带三百五十里，千岩万壑云气霞光变朝夕。太常博士河东生，岩壑佳处栖云萝。朝回也复怀旧隐，真人为画才士歌。歌辞清畅画奇绝，咫尺山川论大越。越中茅宇日苍凉，想见慈闱双鬓雪。向来耕读良勤苦，乘兴登临还访古。石边磨镜候轩辕，穴底探书待神禹。忽经勾践所栖岩，草木长风犹吼怒。报雠复国伯中原，画策鸱夷亦䧺武。秦君奚为渡浙来，拍手笑之非仙才。正须平地生羽翰，何必隔海求蓬莱。蓬莱却在重城里，积翠峥嵘半天紫。右窥天目数拳石，左倾沧浪一杯水。丹光万丈出金罍，仙人魏公长不死。授以参同契中诀，翳凤骑麟可飙起。河东生，刀圭未入口，飘然乘云至帝乡。㫺为小隐今大隐，故山回首宁无情。还忆我与尔，振策相随行。耶溪沿水去，玉笥看云生。超金华兮度赤城，转天姥兮攀四明。跨刘纲之一虎，叱初平之群羊。开谪仙之石洞，剥兴公之翠屏。飞扬宿留皆仙赏，月榭风台极萧爽。□壶石髓餐未终，倏忽天书尔西上。青龙云气护天都，曲台议礼多鸿儒。黼黻皇猷在今日，不应便返东山庐。伊余百年将半过，胡蝶庄周梦俱破。满船载月镜湖游，一榻披□□门卧。幸逢圣主跨六龙，搜罗贤俊裨天工。尊主庇民付诸公，我得侍母丘园中。母使会稽云壑空，呜呼母使会乩云壑空。
会稽云壑图歌
作者：谢肃
朝代：明
体裁：古风

会稽山，何峻极，雄镇扬州从古昔。句连盘带三百五十里，千岩万壑云气霞光变朝夕。太常博士河东生，岩壑佳处栖云萝。朝回也复怀旧隐，真人为画才士歌。歌辞清畅画奇绝，咫尺山川论大越。越中茅宇日苍凉，想见慈闱双鬓雪。向来耕读良勤苦，乘兴登临还访古。石边磨镜候轩辕，穴底探书待神禹。忽经勾践所栖岩，草木长风犹吼怒。报雠复国伯中原，画策鸱夷亦雄武。秦君奚为渡浙来，拍手笑之非仙才。正须平地生羽翰，何必隔海求蓬莱。蓬莱却在重城里，积翠峥嵘半天紫。右窥天目数拳石，左倾沧浪一杯水。丹光万丈出金罍，仙人魏公长不死。授以参同契中诀，翳凤骑麟可飙起。河东生，刀圭未入口，飘然乘云至帝乡。昔为小隐今大隐，故山回首宁无情。还忆我与尔，振策相随行。耶溪沿水去，玉笥看云生。超金华兮度赤城，转天姥兮攀四明。跨刘纲之一虎，叱初平之群羊。开谪仙之石洞，剥兴公之翠屏。飞扬宿留皆仙赏，月榭风台极萧爽。□壶石髓餐未终，倏忽天书尔西上。青龙云气护天都，曲台议礼多鸿儒。黼黻皇猷在今日，不应便返东山庐。伊余百年将半过，胡蝶庄周梦俱破。满船载月镜湖游，一榻披□□门卧。幸逢圣主跨六龙，搜罗贤俊裨天工。尊主庇民付诸公，我得侍母丘园中。母使会稽云壑空，呜呼母使会乩云壑空。
会稽大禹庙
作者：谢肃
朝代：明
体裁：七言律诗

每上会稽何所作，长怀帝禹此巡游。山横玉笥藏弓剑，殿绕梅龙护冕旒。天池平成功有在，春秋飨祀礼仍脩。硕逢海内敦文治，重考龟书布九畴。
入土门
作者：谢肃
朝代：明

获鹿城西第五陉，土门岌嶪倚青冥。秦皇何可塞行路，汉将偏宜出胜兵。地势䧺高临赵魏，民风豪侠带幽并。鹿泉一曲如流玉，为坐苔矶自濯缨。
入土门
作者：谢肃
朝代：明
体裁：七言律诗

获鹿城西第五陉，土门岌嶪倚青冥。秦皇何可塞行路，汉将偏宜出胜兵。地势雄高临赵魏，民风豪侠带幽并。鹿泉一曲如流玉，为坐苔矶自濯缨。
入漳州
作者：谢肃
朝代：明
体裁：七言绝句

每说漳州非善地，霜威一扫瘴烟空。低佪马上观风物，碧水青山似越中。
入章丘
作者：谢肃
朝代：明
体裁：古风

平芜渺原野，遐路方悠悠。忽踰沙河去，井屋喧阳丘。朝烟带桑柘，鸣扈时相求。加餐古驿馆，放马青蒲洲。顾念驱车者，疾行无少留。输粮售盐直，来自东三州。三州在瀛澨，岛氓弄戈矛。妻孥既遭虏，徭役仍不休。吁嗟姜管远，孰缓苍生忧。煮海利方急，攘夷功未收。
入阊门
作者：谢肃
朝代：明
体裁：七言律诗

乱后阊门暂得归，莫春三月马騑騑。桃花也复如人面，柳絮依然点客衣。画舸神仙流水远，綵云楼阁劫灰飞。姑苏两度看游鹿，莫倚东风问是非。
八月八日纂风观潮示同会友人
作者：谢肃
朝代：明
体裁：七言律诗

八月纂风风正急，合观海涛如涌山。鱼龙挟势地维动，鸿雁流哀天宇闲。云断禹峰浮一盖，烟轻吴峤濯千鬟。挥杯不惜临流饮，要使阳侯识醉颜。
六月二十五日按察使陶垕仲佥事谢肃为纠劾左布政薛大昉贪淫䓁事既奏准令按察司就行取问彼亦造谤还词有旨都提取赴京于都察院听对肃与垕仲将出福州城城中老稚莫不哭送诗以纪之
作者：谢肃
朝代：明
体裁：七言律诗

几行飞奏九重书，一使追回万里涂。炎热可能捐素扇，清冰元自贮寒壶。气随虹蜺横南极，梦挟风云入上都。照见忠邪皇鉴在，尔民何用哭行车。
冉过积庆庵
作者：谢肃
朝代：明

厓谷盘回路转缘，日高猛虎卧庭前。好茶曾啜山僧椀，独树重维野客船。夏盖峰青龙过雨，上妃湖白雁横天。低佪谩尽登临意，海寓苍生巳晏然。
冉过积庆庵
作者：谢肃
朝代：明
体裁：七言律诗

厓谷盘回路转缘，日高猛虎卧庭前。好茶曾啜山僧碗，独树重维野客舡。夏盖峰青龙过雨，上妃湖白雁横天。低佪谩尽登临意，海寓苍生巳晏然。
出昆山候海舟
作者：谢肃
朝代：明
体裁：七言律诗

薄宦频年劳远道，多情对酒恋春华。棣花天外遥思弟，桃叶风前倍忆家。寂寞昆丘弹佩剑，苍茫瀛海驾飞槎。此身归定知何处，还信吾生自有涯。
出漳州
作者：谢肃
朝代：明
体裁：七言绝句

马度九龙江水寒，环江山岳竦云端。八闽奇胜今观尽，欲过潮阳访老韩。
出胶河送别刘用章
作者：谢肃
朝代：明
体裁：古风

齐民犹未苏，羁宦足长喟。何意并州士，轩车远相慰。旬朔共食眠，慷慨闻计议。顾余非俊杰，俯仰期不愧。探道固夙心，徇禄非素志。未还陇亩耕，忽值时事异。零落遂至今，非君孰能媚。怆焉丧乱馀，念旧如梦寐。亲交存几人，置酒当辄醉。北海雪掩晨，东莱屮生地。出饯胶水西，踟蹰怅分辔。相望虽匪遥，嘉会难再冀。愿言各自脩，毋独简书畏。
分韵送夏副枢
作者：谢肃
朝代：明

䧺蕃启吴甸，弊政咸更张。谓兹三边戍，节制须才良。夏公称国士，龙剑飞寒霜。遂膺副枢命，总戎向山阳。山阳控南北，淮泗驰其㫄。向来用武地，平芜连大荒。于焉分斧钺，誓欲清边疆。㩀鞍一踊跃，带甲俱慨慷。野战列步骑，舟师精且强。为王敌所忾，在处招流亡。均田给牛耒，肆耕淮海乡。坐令狐兔窟，化作禾黍场。兵农既足食，境内称小康。兴学属髦俊，出兵诛陆梁。匡济谅有在，可以绥四方。江枫照落日，马首行离觞。明朝度天堑，载旆风扬扬。
分韵送夏副枢
作者：谢肃
朝代：明
体裁：古风

雄蕃启吴甸，弊政咸更张。谓兹三边戍，节制须才良。夏公称国士，龙剑飞寒霜。遂膺副枢命，总戎向山阳。山阳控南北，淮泗驰其旁。向来用武地，平芜连大荒。于焉分斧钺，誓欲清边疆。㩀鞍一踊跃，带甲俱慨慷。野战列步骑，舟师精且强。为王敌所忾，在处招流亡。均田给牛耒，肆耕淮海乡。坐令狐兔窟，化作禾黍场。兵农既足食，境内称小康。兴学属髦俊，出兵诛陆梁。匡济谅有在，可以绥四方。江枫照落日，马首行离觞。明朝度天堑，载旆风扬扬。
初入狱
作者：谢肃
朝代：明
体裁：七言律诗

两度入闽持宪节，一朝随例赴神京。楚囚冠束萧骚发，梁狱书陈恳恻情。柙虎有文终自耀，土龙不雨敢言灵。寸心俯仰真无愧，唯待宽恩出圣明。
别兄弟
作者：谢肃
朝代：明
体裁：七言绝句

六人兄弟我先归，棣萼进前少一卮。须信死生元有命，莫教诸侄废书诗。
别妻
作者：谢肃
朝代：明
体裁：七言绝句

结发相看两不疑，纷纷会别几何时。如今当抱终天痛，不到黄泉不尽期。
别新娘子
作者：谢肃
朝代：明
体裁：七言绝句

与尔相从未几时，可怜生女又生儿。他年若嫁吾宁见，守得宗风在尔为。
别生母
作者：谢肃
朝代：明
体裁：七言绝句

阿母衰年赖有儿，儿今不幸母何依。母恩难报儿心苦，万岁千秋不尽悲。
剑池
作者：谢肃
朝代：明
体裁：七言律诗

巳闻神剑千年化，空俯灵池十丈宽。泉脉尚通江海润，龙光曾照斗牛寒。飞梁背负层楼重，老树根将堕石蟠。一啸苍崖回杀气，未容仙鬼咏悲酸。
勉任守礼进学
作者：谢肃
朝代：明
体裁：古风

良玉不易求，跻险昆崙上。明珠谅难采，杳渺没瀛浪。何如探大道，廓若天旷荡。驱车行弗息，圣域将可望。人生孰不学，此心在无放。神明湛中存，妙用能曲畅。苟昧精一切，利欲纷作恙。灵台日已芜，出入迷所向。水荐体习坎，雷行法无妄。德业一以成，吾中胡不广。嗟哉媚学子，此道当勉强。为山或自亏，白首徒悲怅。
北窗间卧
作者：谢肃
朝代：明
体裁：古风

长夏畏溽暑，閒来北窗卧。树木有繁阴，矧乃凉风过。快哉一室间，清谣欲谁和。万物何必小，天地何必大。苟能顺其然，一气终不挫。逍遥陶靖节，微官或求做。李斯相秦国，黄犬意悲咤。悠然望白云，孰可回吾驾。
十一月三日同廉使陶垕仲于奉天门辞再蒙宣谕复职闽宪
作者：谢肃
朝代：明
体裁：七言律诗

奉天门下承天语，旷荡天恩讵可酬。绣豸巳吞双猛虎，花骢仍接八诸侯。每思尽力苏民瘼，终愧无才与国谋。海宇太平身健在，闽方虽远足巡游。
南宫望太行
作者：谢肃
朝代：明
体裁：七言律诗

寻山不远数千里，始向堂阳见太行。群嶂北连恒岳翠，众流南赴大河黄。巳知天地凝元气，欲啸云霞俯八荒。它日向平家事了，不惟五岳恣游翔。
南山宴集
作者：谢肃
朝代：明
体裁：古风

我在尘网中，而有世外心。逸步常独往，静听山水音。矧兹同怀客，陵缅极窥临。振衣崇云表，洗耳清涧浔。阳葩霭芳气，嘉树郁繁阴。纵浪流觞饮，低徊攀桂吟。丽泽悦来浅，考槃乐何深。穷栖谨素履，达宦轻华簪。薰风自南至，曾汎有虞琴。馀韵已寥阒，忧怀良莫任。
历下独游
作者：谢肃
朝代：明

李杜风流都已远，秪今名士况凋零。自携一斗山东酒，重上千年历下亭。小海北涵群水碧，䧺城南落万峰青。萧条凉雨天涯霁，脩竹啼莺最可听。
历下独游
作者：谢肃
朝代：明
体裁：七言律诗

李杜风流都已远，秪今名士况凋零。自携一斗山东酒，重上千年历下亭。小海北涵群水碧，雄城南落万峰青。萧条凉雨天涯霁，脩竹啼莺最可听。
又赋柳一首
作者：谢肃
朝代：明
体裁：七言律诗

淮南三月柳垂垂，回首欢游属旧时。日映酒卮涵翠黛，风生歌扇拂金丝。自归彭泽门前种，敢入华清笛里吹。春力著人胜不得，非关牵恨咸腰肢。
双庙
作者：谢肃
朝代：明
体裁：七言律诗

山盘河激吕梁崇，遗庙西厓祀两公。义勇寿亭扶汉社，勋劳鄂国佐唐宗。吴兴兼载丽牲石，徐土长存治水功。乞我安流上洪去，满帆萧飒更南风。
发太原
作者：谢肃
朝代：明
体裁：古风

翩翩南国士，仗剑远行游。行游向何所，西北至并州。并州古帝都，贤达已荒丘。遗俗尚淳俭，蟋蟀歌未休。亲王歘戾止，建藩俯汾流。四封罗虎卫，飞宇若云浮。夹辅我帝室，轩盖咸才猷。岂无拔茅意，掌丝非所谋。请为脊令咏，薄宦成羁囚。赎刑虽有诏，千金谅难求。商飙振原树，毛褐不自周。欲随云中雁，飘飘返江洲。江洲命俦侣，庶用结绸缪。朋知从此别，怆矣登行舟。
发潍州留别父老
作者：谢肃
朝代：明
体裁：五言绝句

赞政既无补，罢官何足多。犹烦诸父老，别泪洒银河。
吊三士冢
作者：谢肃
朝代：明
体裁：古风

尚父亮周室，夷吾翼齐侯。尊王树伯烈，治国贻阴谋。奕叶擅强大，英灵萃营丘。田疆既虎跃，古冶亦龙游。公孙复隼鴥，勇智诚相侔。吁谟共帷幄，肆伐参戈矛。社稷有内安，封域无外忧。我君丰暇豫，顾盻倏怀疑。萋菲锦终就，黑白蝇何稠。同为二桃死，连閟三冢幽。苍凉荡阴里，行子去复留。事往义弥着，世殊感焉休。遄台蔓屮碧，牛山暮烟浮。独念泉下人，泫然双涕流。
吊齐女墓
作者：谢肃
朝代：明
体裁：五言律诗

远嫁悲金屋，长归托翠岑。当时女吴泣，万古望齐心。夜月青蛾细，春花玉色深。吾将适东海，抚事一沉吟。
同朱伯贤先生刘茂之处士王廷玉氏游皂李湖山观赵府判墓
作者：谢肃
朝代：明
体裁：七言律诗

皂李湖东杖屦游，青山碧水共夷犹。菱荷风急归舟晚，松柏云深古墓秋。巳得穷源书白石，更应垂钓坐沧洲。闲身随处堪行乐，莫问谁封万户侯。
同陶廉使登钓台
作者：谢肃
朝代：明
体裁：七言律诗

南征屡泊桐江舡，想像高风洒九天。二十八将岂吾侣，一千馀年无尔贤。使旆巳承尧日照，钓台难觅客星悬。最怜碑碣生苔藓，俯仰云山重慨然。
同陶廉使登钓台
作者：谢肃
朝代：明

南征屡泊桐江船，想像高风洒九天。二十八将岂吾侣，一千馀年无尔贤。使旆巳承尧日照，钓台难觅客星悬。最怜碑碣生苔藓，俯仰云山重慨然。
吕梁
作者：谢肃
朝代：明
体裁：七言律诗

野旷天低山踊跃，吕梁横截大河奔。涛声动地雷霆震，石状罗厓士马屯。济险有怀扶厎柱，凌虚无梦入龙门。长风若与星槎便，终溯昆崙万里源。
听王郎弹琴
作者：谢肃
朝代：明
体裁：古风

王郎十日不相见，今宵同宿流芳院。试临月沼坐弹琴，三四冰弦千万变。澹如梦泽水涵虚，奋如昆阳兵接战。落如巨石堕层崖，泛如飞絮飘晴岸。大江当春波浪阔，深谷向秋樵唱远。双雉和鸣野木高，孤猿独啸山月转。古文盘诰有艰涩，治朝雅颂无俚谚。接舆狂歌感当世，屈子离骚赋幽怨。安知虞帝鼓南薰，后来操变声徒存。凄凉凝响辍洙泗，激烈浩叹兴河汾。河汾千载有贤孙，洙泗遗音宜久闻。犹将近调惊聋俗，白雪巴歌谁解分。唾余岂是知音者，颇于律吕穷根源。大乐之和天地同，舍汝弹琴吾与论。
和张员外柳花词
作者：谢肃
朝代：明
体裁：古风

苏小楼阑外，樟亭江水干。柳花三月暮，雪落向征鞍。征鞍浩荡无归定，柳花还扑妆台镜。镜里婵娟感别离，一夜相思生鬓丝。鬓丝白于柳花白，恨不随花送行客。空将情思逐花飞，撩乱东城复南陌。可怜轻薄任风吹，消䀆芳香委路歧。回首故林春巳老，绿阴空自怨黄鹂。岂如金水河边树，岁岁东风花落处。飞入大明宫里去，犹得天颜一回顾。
和张员外柳花词
作者：谢肃
朝代：明

苏小楼阑外，樟亭江水干。柳花三月暮，雪落向征鞍。征鞍浩荡无归定，柳花还扑妆台镜。镜里婵娟感别离，一夜相思生鬓丝。鬓丝白於柳花白，恨不随花送行客。空将情思逐花飞，撩乱东城复南陌。可怜轻薄任风吹，消䀆芳香委路歧。回首故林春巳老，绿阴空自怨黄鹂。岂如金水河边树，岁岁东风花落处。飞入大明宫里去，犹得天颜一回顾。
和张员外次韵顾仲瑛柳花词十首
作者：谢肃
朝代：明

卢女初来魏帝家，楼前杨柳倚风斜。新衣只拟裁金缕，绿鬓何堪点雪花。细腰宫里曲池平，杨柳依然绕故城。城上晚风飞絮急，无端感慨为谁生。依依杨柳并阊门，歌断吴歈黯别䰟。落絮看时和泪点，柔条折处带啼痕。柳条垂影马鞍清，张绪华年别有情。狂雪莫教吹一点，䓁闲粘着鬓边明。白花飞来江水东，不恋魏宫阊阖风。把臂踏歌歌未巳，至今春兴恼诸公。炀帝巡游柰乐何，毵毵杨柳汴堤多。飞花尽向龙舟舞，彷佛陈宫玉树歌。三郎西内又经春，二月东风属下旬。无数柳花吹御帐，梦中疑是马嵬尘。丝管钱塘沸早春，画桥绿水柳条新。重经苏小门前过，飞絮多情惹着人。永丰园里落残阴，白傅风流巳陆沉。不有两枝天上植，飞花那入御帘深。门前五柳不须多，息荫醉眠还浩歌。点捡飞花休委地，草中其柰寄奴何。
和张员外次韵顾仲瑛柳花词十首·其一
作者：谢肃
朝代：明
体裁：七言绝句

卢女初来魏帝家，楼前杨柳倚风斜。新衣只拟裁金缕，绿鬓何堪点雪花。
和张员外次韵顾仲瑛柳花词十首·其七
作者：谢肃
朝代：明
体裁：七言绝句

三郎西内又经春，二月东风属下旬。无数柳花吹御帐，梦中疑是马嵬尘。
和张员外次韵顾仲瑛柳花词十首·其三
作者：谢肃
朝代：明

依依杨柳并阊门，歌断吴歈黯别䰟。落絮看时和泪点，柔条折处带啼痕。
和张员外次韵顾仲瑛柳花词十首·其三
作者：谢肃
朝代：明
体裁：七言绝句

依依杨柳并阊门，歌断吴歈黯别魂。落絮看时和泪点，柔条折处带啼痕。
和张员外次韵顾仲瑛柳花词十首·其九
作者：谢肃
朝代：明
体裁：七言绝句

永丰园里落残阴，白傅风流巳陆沉。不有两枝天上植，飞花那入御帘深。
和张员外次韵顾仲瑛柳花词十首·其二
作者：谢肃
朝代：明
体裁：七言绝句

细腰宫里曲池平，杨柳依然绕故城。城上晚风飞絮急，无端感慨为谁生。
和张员外次韵顾仲瑛柳花词十首·其五
作者：谢肃
朝代：明
体裁：七言绝句

白花飞来江水东，不恋魏宫阊阖风。把臂踏歌歌未巳，至今春兴恼诸公。
和张员外次韵顾仲瑛柳花词十首·其八
作者：谢肃
朝代：明
体裁：七言绝句

丝管钱塘沸早春，画桥绿水柳条新。重经苏小门前过，飞絮多情惹着人。
和张员外次韵顾仲瑛柳花词十首·其六
作者：谢肃
朝代：明
体裁：七言绝句

炀帝巡游柰乐何，毵毵杨柳汴堤多。飞花尽向龙舟舞，彷佛陈宫玉树歌。
和张员外次韵顾仲瑛柳花词十首·其十
作者：谢肃
朝代：明
体裁：七言绝句

门前五柳不须多，息荫醉眠还浩歌。点捡飞花休委地，草中其柰寄奴何。
和张员外次韵顾仲瑛柳花词十首·其四
作者：谢肃
朝代：明
体裁：七言绝句

柳条垂影马鞍清，张绪华年别有情。狂雪莫教吹一点，䓁闲粘着鬓边明。
和朱质夫见寄
作者：谢肃
朝代：明
体裁：七言排律

四海初飞战伐尘，栖迟游宦各天真。退之偶入淮西幕，子美闲垂汉上纶。大道坦夷堪履尾，九霄旷荡莫攀鳞。纵归天禄雠青简，何及秋江采绿莼。玉櫑具铦祗自惜，黑貂裘弊欲谁纫。草仪礼院虽承诏，佐政名州岂若神。黍子凉风齐甸阔，桃花流水浙江春。画舡酒尽馀情在，青鸟书来别恨新。万里生还聊尔尔，百年相见好频频。玩翁况巳成丘墓，洒泪遥应到海滨。
和朱质夫见寄
作者：谢肃
朝代：明

四海初飞战伐尘，栖迟游宦各天真。退之偶入淮西幕，子美闲垂汉上纶。大道坦夷堪履尾，九霄旷荡莫攀鳞。纵归天禄雠青简，何及秋江采绿莼。玉櫑具铦祗自惜，黑貂裘弊欲谁纫。草仪礼院虽承诏，佐政名州岂若神。黍子凉风齐甸阔，桃花流水浙江春。画船酒尽馀情在，青鸟书来别恨新。万里生还聊尔尔，百年相见好频频。玩翁况巳成丘墓，洒泪遥应到海滨。
和杨铁崖次韵顾仲英春夜乐
作者：谢肃
朝代：明
体裁：古风

回文织就春机红，郎君归马如飞龙。香闺画屏烧绛蜡，小几清筝响银甲。翠凤才炮白鹿烹，郁金美酒玉花罂。琼杯潋滟妾为行，气酣笑绝缦胡缨。大地有维天有柱，妾宁无心终事主。还怜独宿含啼妇，燕子楼寒半帘雨。
和陈希白参军垂虹桥
作者：谢肃
朝代：明
体裁：七言律诗

长虹化作石嵯峨，震泽东头饮逝波。势扼鱼龙潜水府，影连乌鹊跨天河。胜游应去牵牛近，壮节真乘驷马过。今日地维方板荡，力扶砥柱意如何。
咏荔枝闽宪作
作者：谢肃
朝代：明

星毬朱柿杂硫黄，磊落千林带海旁。火齐外包团绛色，水精中结瑩寒浆。每嫌天宝供妃子，岂谓元丰献帝王。今代御筵唯玉食，不因微物扰炎方。
咏荔枝闽宪作
作者：谢肃
朝代：明
体裁：七言律诗

星毬朱柿杂硫黄，磊落千林带海旁。火齐外包团绛色，水精中结莹寒浆。每嫌天宝供妃子，岂谓元丰献帝王。今代御筵唯玉食，不因微物扰炎方。
咏菋莉
作者：谢肃
朝代：明
体裁：七言绝句

笑倚薰风浅驻春，生香披拂最撩人。晚凉一枕花前梦，曾见霓裳舞太真。
咏钱参政小桃
作者：谢肃
朝代：明
体裁：七言律诗

淮楚兵馀花木少，小桃开得一株新。平分阿母池边景，浅发参军幕下春。红雨未飘莺语细，綵霞初暖燕来频。垂帘能隔东风态，只恐皮郎赋未真。
国学生徐宗敬奉部苻来山西起取各府州县驿丞善知马者赴京其行也赠之以言
作者：谢肃
朝代：明
体裁：七言律诗

解向殊方持使节，不教尘土上乌纱。宾筵就饮尊长绿，传舍怀归烛屡花。全晋云山飞驲骑，大河风水鼓灵槎。还京授得孙阳子，定有神驹产渥洼。
圮上有怀张子房
作者：谢肃
朝代：明

沂泗东悠悠，踟蹰立圮上。固无黄石期，留侯讵能忘。留侯本韩人，五叶为辅相。国亡思报秦，购士椎慱浪。力政虽不毙，意气亦雄壮。歘来蛰龙蛇，举世莫知乡。授书何怪奇，任侠诚倜党。少年日以聚，誓？取金镜。邂逅隆准公，啸咜役诸将。关中奄席卷，汉业知已创。归还佐横阳，以韩兴霸王。惜㦲成见杀，此意徒慨慷。方复从汉王，灭羽垓下帐。平生韩两仇，反手咸扫荡。深衷实在斯，宠禄非所望。遂挟松子游，高风邈难伉。余生千载下，结想常入梦。其貌若美人，伟略不可尚。
圮上有怀张子房
作者：谢肃
朝代：明
体裁：古风

沂泗东悠悠，踟蹰立圮上。固无黄石期，留侯讵能忘。留侯本韩人，五叶为辅相。国亡思报秦，购士椎慱浪。力政虽不毙，意气亦雄壮。歘来蛰龙蛇，举世莫知乡。授书何怪奇，任侠诚倜党。少年日以聚，誓�取金镜。邂逅隆准公，啸咜役诸将。关中奄席卷，汉业知已创。归还佐横阳，以韩兴霸王。惜㦲成见杀，此意徒慨慷。方复从汉王，灭羽垓下帐。平生韩两仇，反手咸扫荡。深衷实在斯，宠禄非所望。遂挟松子游，高风邈难伉。余生千载下，结想常入梦。其貌若美人，伟略不可尚。
壬子三月二十日送徐�恭往濠州省觐乃翁季子先生
作者：谢肃
朝代：明
体裁：七言律诗

再见东风草木蕃，老亲犹自隔淮村。关山千里不能觐，天地一身何可存。梦蝶坊深趋晓寝，乘龙洲近侍春尊。为言别后长相忆，愁听啼莺倚碧轩。
壶公山怀舍侄惟升
作者：谢肃
朝代：明
体裁：七言律诗

骢马西临莆口大，一山千仞卓崔嵬。泉当绝顶通朝夕，日转壶中照殿台。弭节偶然观海去，省风宁为觅仙来。还怜须鬓都成雪，家侄何时共酒杯。
复用前韵
作者：谢肃
朝代：明
体裁：七言律诗

每爱夭桃红胜锦，桃红何似客愁新。去年花里曾伤别，万里天涯又见春。芳景易随流水谢，多情犹韵玉笙频。刘郎白发风流在，莫道寻真未遇真。
复职日闻得子寄乡里诸公
作者：谢肃
朝代：明

海右信来徵吉梦，日边朝退感恩荣。织成獬廌衣重着，抱送麒麟子巳生。自顾遂良惊白鬓，何烦永叔听秋声。使轺若得家山过，乱插䌓花醉一觥。
复职日闻得子寄乡里诸公
作者：谢肃
朝代：明
体裁：七言律诗

海右信来徵吉梦，日边朝退感恩荣。织成獬廌衣重着，抱送麒麟子巳生。自顾遂良惊白鬓，何烦永叔听秋声。使轺若得家山过，乱插繁花醉一觥。
夏孚中所藏斑姬援笔图
作者：谢肃
朝代：明
体裁：七言律诗

娉婷容皃入宫初，洒落才华绝世无。自分婕妤承过宠，敢烦天子与同车。齐纨皎洁秋风早，长信幽清夜月孤。无限思情归赋咏，挥毫临卷不胜书。
大王峰
作者：谢肃
朝代：明
体裁：七言律诗

大王峰起压群山，想像临朝碧汉间。城郭楼台馀刻画，烟霞猿鸟足高闲。正思问俗纡鞍马，难逐飞仙振佩环。九曲棹歌聊自唱，天风音节动闽关。
大赦后闽宪书怀
作者：谢肃
朝代：明
体裁：七言律诗

重开宪府八闽中，皇化流行万里通。海接蕃夷争入贡，地连吴越拟同风。治厅阶峻榕阴绿，卫戟门深荔子红。但硕五刑浑措了，黎民随处乐时雍。
大赦后闽宪书怀
作者：谢肃
朝代：明

重？宪府八闽中，皇化流行万里通。海接蕃夷争入贡，地连吴越拟同风。治厅阶峻榕阴绿，䘙戟门深荔子红。但硕五刑浑措了，黎民随处乐时雍。
天井关
作者：谢肃
朝代：明
体裁：古风

昨发太行驿，今登天井关。关上一何异，宛若城郭环。晋河缭其下，羊肠上回盘。松柏被厓谷，迅飙凄以寒。敛衽东北顾，千里接冈峦。云霞屡变灭，可以纵遐观。壮哉河北脊，元气结厚坤。都邑多附丽，熙熙生齿繁。宣尼此迂辙，宫墙尚言言。汉帝犹巡幸，云中旌帜翻。如何曹孟德，乃有摧轮欢。脩坂虽诘曲，徐行岂云艰。日暮山气肃，好衣良苦单。努力驱车去，眄彼龙门山。
天平山拜范文正公祠
作者：谢肃
朝代：明
体裁：七言律诗

独倚天平望八荒，白云泉上每徬徨。双崖开辟龙门壮，万石纵横虎阵张。江堑洪波浮舸舰，洞庭飞雨洒衣裳。于今王佐关心切，魏国祠前一瓣香。
天平山拜范文正公祠
作者：谢肃
朝代：明

独倚天平望八荒，白云泉上每徬徨。双崖？辟龙门壮，万石纵横虎阵张。江堑洪波浮舸舰，洞庭飞雨洒衣裳。于今王佐关心切，魏国祠前一瓣香。
天风海涛亭三首
作者：谢肃
朝代：明

全闽乔岳此第一，谁作孤亭俯八垓。风自天东吹日出，涛从海上挟云来。振衣千仞知犹健，持节重临愧不才。回望帝京当北极，紫金佳气护蓬莱。天风亭榭玉芙蓉，临眺令人忆玩翁。万里乾坤春浩浩，八方川岳日融融。为寻陈迹纡骢马，错料深渊蛰应龙。佛国有珠悬白月，光华无处不圆通。风涛亭下万山低，度壑缘厓信杖䉫。杜若波澄池凤浴，桄榔月皎峡猿啼。灵源有物云应护，大顶通霄路不迷。谁颂观音初出世，铿锵钟鼓石门西。
天风海涛亭三首·其一
作者：谢肃
朝代：明
体裁：七言律诗

全闽乔岳此第一，谁作孤亭俯八垓。风自天东吹日出，涛从海上挟云来。振衣千仞知犹健，持节重临愧不才。回望帝京当北极，紫金佳气护蓬莱。
天风海涛亭三首·其三
作者：谢肃
朝代：明
体裁：七言律诗

风涛亭下万山低，度壑缘厓信杖䉫。杜若波澄池凤浴，桄榔月皎峡猿啼。灵源有物云应护，大顶通霄路不迷。谁颂观音初出世，铿锵钟鼓石门西。
天风海涛亭三首·其二
作者：谢肃
朝代：明
体裁：七言律诗

天风亭榭玉芙蓉，临眺令人忆玩翁。万里乾坤春浩浩，八方川岳日融融。为寻陈迹纡骢马，错料深渊蛰应龙。佛国有珠悬白月，光华无处不圆通。
太昊陵
作者：谢肃
朝代：明
体裁：古风

宛丘何隆隆，宰木方蔽芾。皇羲不可作，封树表万世。缅惟开辟初，人兽无以异。虽有结绳政，礼法殊未制。自非神圣兴，孰发天地秘。人文一以宣，三才道斯备。丘极尽恒性，稽疑示精意。太和熏八纮，独守君师位。群帝承治统，百王赖书契。惜哉风气漓，复古终莫逮。曰余昧先天，玩象冀深诣。何能穷蕴奥，一理贯万汇。兹焉拜古陵，特达酬素志。硕求五十蓍，决彼天下事。
太行山五十韵
作者：谢肃
朝代：明
体裁：五言排律

宇宙寻陈迹，山川考夏书。遂浮天堑筏，来驾太行车。脩坂云端走，连峰石上驱。岧峣赴脩武，绵亘达幽都。既接常山峻，仍临碣石孤。大河三面带，沧海一浮盂。大井关雄壮，羊肠路郁纡。八陉天设险，九塞地呈图。河翔元为脊，星躔恰应枢。阴阳钟秀异，土壤剧膏腴。五谷资民食，群材副国储。萧森罗杞梓，卓落挺杉槠。桧柏参天直，槐榆向日敷。隰原纷黍稷，畎亩杂粳稌。牟麦先秋刈，蔓菁冒雨锄。翠丛分韭薤，碧蔓引瓜壶。岂但群蔬囿，由来众药区。人参供土贡，国老应时需。苓产松根美，脂生石里濡。眚应蕤核疗，嗽必款冬除。参错梅桃树，峥嵘橡栗株。霜梨包水碧，露枣濯珊瑚。百谷喧啾鸟，重渊拨刺鱼。磨牙冲猰㺄，过迹看于菟。木客频来往，清猿或啸呼。阳坡奔鹿豕，丛薄隐熊貙。动植皆云遂，跻攀敢惮劬。哦诗泣山鬼，岸帻似仙儒。流水鸣焦尾，晴虹拂湛卢。蒲萄微醉了，杞菊饱餐诸。芊茂眠欹藉，泉香渴屡郑。白云生绝壁，古雪积深渠。环坞疑城郭，回崖失道涂。炕烟多燠寝，陶穴尽安居。生齿何其众，淳风慎莫渝。观游吾岂倦，行迈仆将痡。谩尔穷朝夕，悠然念古初。怀襄存禹绩，左右奠尧墟。周猎登千骑，秦徭塞万夫。萧王踰射犬，汉祖距飞狐。魏武摧轮恐，文皇扼窦谟。陉兵楚王信，晋甲李司徒。出垒曾戡史，临坻更斩馀。飞扬皆自此，形胜定何如。圣主家天下，苍生率海隅。兹山镇中域，为国壮方舆。偶踏烟霞表，聊将意气舒。挥毫余解赋，好事孰言迂。始怪夸蛾负，终寻李愿庐。乌巾白羽扇，放鹤向天衢。
太行山五十韵
作者：谢肃
朝代：明

宇宙寻陈迹，山川考夏书。遂浮天堑筏，来驾太行车。脩坂云端走，连峰石上驱。岧峣赴脩武，绵亘达幽都。既接常山峻，仍临碣石孤。大河三面带，沧海一浮盂。大井关雄壮，羊肠路郁纡。八陉天设险，九塞地呈图。河翔元为脊，星躔恰应枢。阴阳钟秀异，土壤剧膏腴。五谷资民食，群材副国储。萧森罗杞梓，卓落挺杉槠。桧柏参天直，槐榆向日敷。隰原纷黍稷，畎亩杂粳稌。牟麦先秋刈，蔓菁冒雨锄。翠丛分韭薤，碧蔓引瓜壶。岂但群蔬囿，由来众药区。人参供土贡，国老应时需。苓产松根美，脂生石里濡。眚应蕤核疗，嗽必款冬除。参错梅桃树，峥嵘橡栗株。霜梨包水碧，露枣濯珊瑚。百谷喧啾鸟，重渊拨刺鱼。磨牙冲猰㺄，过迹看於菟。木客频来往，清猿或啸呼。阳坡奔鹿豕，丛薄隐熊貙。动植皆云遂，跻攀敢惮劬。哦诗泣山鬼，岸帻似仙儒。流水鸣焦尾，晴虹拂湛卢。蒲萄微醉了，杞菊饱餐诸。芊茂眠欹藉，泉香渴屡郑。白云生绝壁，古雪积深渠。环坞疑城郭，回崖失道涂。炕烟多燠寝，陶穴尽安居。生齿何其众，淳风慎莫渝。观游吾岂倦，行迈仆将痡。谩尔穷朝夕，悠然念古初。怀襄存禹绩，左右奠尧墟。周猎登千骑，秦徭塞万夫。萧王踰射犬，汉祖距飞狐。魏武摧轮恐，文皇扼窦谟。陉兵楚王信，晋甲李司徒。出垒曾戡史，临坻更斩馀。飞扬皆自此，形胜定何如。圣主家天下，苍生率海隅。兹山镇中域，为国壮方舆。偶踏烟霞表，聊将意气舒。挥毫余解赋，好事孰言迂。始怪夸蛾负，终寻李愿庐。乌巾白羽扇，放鹤向天衢。
太行绝顶
作者：谢肃
朝代：明
体裁：七言律诗

千里驱车涉太行，秋风高拂鬓丝凉。关当天井闻灵籁，路出羊肠绕大荒。广武西连关陜近，黄河东合泗淮长。野夫不尽清游意，缓节吹箫坐石床。
太谷月夜书怀
作者：谢肃
朝代：明
体裁：七言律诗

太谷孤城据太原，城头树影落秋轩。月明对酒夜三五，家远将书路四千。宇宙苍茫身暂寄，河山盘郁梦相牵。太平有荣谁能献，注目汾亭重慨然。
太谷立春
作者：谢肃
朝代：明
体裁：七言律诗

今朝立春春满庭，眼见东风吹鹡鸰。纵饮蒲萄双盏白，可禁杨柳半枝青。异乡兄弟睽违日，故国音书长短亭。软媚妇言何足听，田家花树久芳馨。
夷白先生令咏庭树喜鹊
作者：谢肃
朝代：明
体裁：古风

清风舒旭日，双鹊鸣相和。不惜辞野木，唯愿巢庭柯。主人诚爱物，琼林亦婆娑。高栖有垂荫，低濯无张罗。饥啄月丘粟，渴饮玉池波。养此侯印质，伤彼月树歌。衔梁非偶尔，送喜夫如何。夫人巳咏德，织女将填河。
奉谒伯夷庙
作者：谢肃
朝代：明
体裁：古风

孤山起千仞，不与众峰俪。飞甍冠其椒，中列夷齐位。爰从秦汉来，时节脩祀事。此乡尝过化，仰止宜不替。何必睹光仪，始觉顽懦厉。至哉圣之清，师表向百世。让国播高风，谏伐明大义。饿死无所悔，于仁得深诣。精明一寸心，终古照天地。云胡孤竺城，云暗辽水裔。矧乃首阳山，豺虎正相噬。三复采薇歌，凭危独流涕。
奉贺太尉丞相康里公受苑马上尊对衣之锡督䟎海漕
作者：谢肃
朝代：明
体裁：七言律诗

上公仗钺维藩壮，天子临轩锡马蕃。金织云龙衣一袭，黄封蜡蚁酒双樽。朝廷有待供军饷，海阃应思荅圣恩。将相兼权真注意，好平南服救中原。
娥江送别图歌赠县丞达贯道朝京
作者：谢肃
朝代：明

越山盘薄龙马群，中有长江带潮汐。霆驱雪迸欲㴞天，不没曹娥庙前石。乡人共说曹娥孝，天性生来不须教。邯郸作诔巳瑰奇，中郎题碑尤绝妙。流传曾与阿瞒看，以孝移忠何所难。丈夫乃不如女子，况为同姓堪羞死。衮衮江波不尽流，曹娥庙下泊行舟。舟中美人颜半醉，纱帽乌靴苍玉佩。浩歌渌水狎凫鹥，如此风流良可绘。岂不见美人㫺日渡江来，杨柳青青莺乱啼。美人今日渡江去，凉叶萧萧马首西。西上金陵天尺五，青云士友多如雨。莫忘江上别离时，一玩新图有所思。
娥江送别图歌赠县丞达贯道朝京
作者：谢肃
朝代：明
体裁：古风

越山盘薄龙马群，中有长江带潮汐。霆驱雪迸欲滔天，不没曹娥庙前石。乡人共说曹娥孝，天性生来不须教。邯郸作诔巳瑰奇，中郎题碑尤绝妙。流传曾与阿瞒看，以孝移忠何所难。丈夫乃不如女子，况为同姓堪羞死。衮衮江波不尽流，曹娥庙下泊行舟。舟中美人颜半醉，纱帽乌靴苍玉佩。浩歌渌水狎凫鹥，如此风流良可绘。岂不见美人昔日渡江来，杨柳青青莺乱啼。美人今日渡江去，凉叶萧萧马首西。西上金陵天尺五，青云士友多如雨。莫忘江上别离时，一玩新图有所思。
嬿婉辞
作者：谢肃
朝代：明
体裁：古风

高楼有佳人，被服何赫烜。援琴发清弹，曲䀆思无限。夫君赴遐征，空床锦衾卷。不怨嘉会违，但忧芳岁晚。忆与君别初，蚕生及春暖。绤衣凄以风，君行犹未返。君心海中石，有力那可挽。妾心匣底镜，光华常不损。飘飘云中雁，双飞岂相远。愿言怀故欢，及时谐嬿婉。
宋内门
作者：谢肃
朝代：明
体裁：七言律诗

何处前朝虎豹关，海鲜桥上雨斑斑。落花暮逐流觞水，芳草春迷叠石山。列帝玉鱼孤塔底，梵王金构夹城间。空馀往事南翁说，汎海龙舟断不还。
宋内门
作者：谢肃
朝代：明

何处前朝虎豹关，海鲜桥上雨斑斑。落花暮逐流觞水，芳草春迷叠石山。列帝玉鱼孤塔底，？王金构夹城间。空馀往事南翁说，汎海龙舟断不还。
宝林讲主所藏米元晖长江万里图
作者：谢肃
朝代：明
体裁：七言律诗

大江浩浩来天地，最忆乘流万里行。击楫每当杨子渡，卜居欲向锦官城。瞿塘晓峡孤猿断，赤壁秋矶一鹤横。烂醉绿尊还采石，米家舡里有馀情。
宝林讲主所藏米元晖长江万里图
作者：谢肃
朝代：明

大江浩浩来天地，最忆乘流万里行。击楫每当杨子渡，卜居欲向锦官城。瞿塘晓峡孤猿断，赤壁秋矶一鹤横。烂醉绿尊还采石，米家船里有馀情。
宪�言怀
作者：谢肃
朝代：明
体裁：七言律诗

乐圃中间开宪府，东头池阁足逍遥。水栏浸月鱼游缓，云栱凌空燕语娇。用法倘乖钦恤意，居官何补圣明朝。却惭才薄虚縻禄，唯待秋风旧皂雕。
宿天井闸
作者：谢肃
朝代：明
体裁：七言律诗

济州州南天井闸，东往西来万巨航。地接燕吴通漕运，水连汶泗合微茫。入云鼓角军城壮，照野星河客枕凉。揽袂起来瞻曲阜，楷林高处有虹光。
寄北行过相思岭因而有作
作者：谢肃
朝代：明
体裁：古风

相思复相思，与子分袂久。岂无同心结，十手不能剖。愿一见容华，托梦千里道。回风拂巾帷，暂觏终杳渺。闽山何巍巍，浙水何浩浩。悠悠远别情，徒惜芳年老。不赠连理枝，但赠宜男草。
寄武昌舍弟忠
作者：谢肃
朝代：明
体裁：七言律诗

汝南吾北两羁身，白下分携泪满巾。书剑几年劳远道，干戈万里隔慈亲。悠悠海岱浮云晚，渺渺湖湘碧草春。何日得归茅屋去，会稽同作采樵人。
寄舍弟忠
作者：谢肃
朝代：明
体裁：七言律诗

三年吾弟无消息，一日行人报好音。黄顾群头寒月棹，凤凰台上早春吟。岂知亲鬓垂双雪，应有家书直万金。东望越山青际海，种桃何处不成林。
寄舍弟忠原臣二首
作者：谢肃
朝代：明

震泽烟霞失钓槎，龙门风雪阻行车。别来远道惊蓬鬓，梦里清樽对棣花。万里移书方占籍，九秋看月定思家。卧谈往事知何夕，注目沅湘雁影斜。读书也自硕为官，不道驱车值路难。今日时清身拓落，何人喜极涕汍澜。未从玄圃安丹鼎，终倚扶桑把钓竿。兰岳夜来秋雨急，松云深护鹤巢寒。
寄舍弟忠原臣二首·其一
作者：谢肃
朝代：明
体裁：七言律诗

震泽烟霞失钓槎，龙门风雪阻行车。别来远道惊蓬鬓，梦里清樽对棣花。万里移书方占籍，九秋看月定思家。卧谈往事知何夕，注目沅湘雁影斜。
寄舍弟忠原臣二首·其二
作者：谢肃
朝代：明
体裁：七言律诗

读书也自硕为官，不道驱车值路难。今日时清身拓落，何人喜极涕汍澜。未从玄圃安丹鼎，终倚扶桑把钓竿。兰岳夜来秋雨急，松云深护鹤巢寒。
寄龙泉长老岱宗兼简白云禅师
作者：谢肃
朝代：明

招提城里俯崔嵬，金策争看步绿苔。龙影晓随崖雨过，鲸音夜送海潮来。茶烟飏鬓欹禅榻，莲社违盟把酒杯。早晚相寻白云老，䧺文奇句与同裁。
寄龙泉长老岱宗兼简白云禅师
作者：谢肃
朝代：明
体裁：七言律诗

招提城里俯崔嵬，金策争看步绿苔。龙影晓随崖雨过，鲸音夜送海潮来。茶烟飏鬓欹禅榻，莲社违盟把酒杯。早晚相寻白云老，雄文奇句与同裁。
寒食出游
作者：谢肃
朝代：明
体裁：七言律诗

凤山鶱翠拂晴霄，寒食骑驴过野桥。翁仲新坟箫鼓怨，秋千深院绮罗娇。忽惊锦字书缄断，堪望白云亲舍遥。满眼客愁何处遣，杏花雨色上春潮。
寒食泉南道中
作者：谢肃
朝代：明
体裁：七言律诗

欲发泉南值寒食，一壶聊复饮酴醾。莺前榕叶云迎盖，马首梨花雪点衣。北顾清凉晴翠积，东临沧海暮潮微。人烟簇处长亭在，深念群黎有瘠肥。
寓莆田分司望壶公山
作者：谢肃
朝代：明
体裁：七言律诗

平地仙山起碧空，虚疑日月挂壶中。金坛一片桃花雨，瑶圃千株荔叶风。四海无波知献雉，八闽有狱愧乘骢。细论吾道裨皇治，最忆邦人夹漈翁。
寿张知县
作者：谢肃
朝代：明
体裁：七言排律

朱绂南来自帝庭，牛刀宰邑万人宁。农耕戴胜鸣桑野，吏散慈乌下讼庭。阖境幸沾君子泽，烛天欣睹老人星。千年桃发阳春丽，五色芝凝湛露馨。好举琼杯餐石髓，仍挥綵笔写丹经。汉良辟谷应留诀，唐果修真足引龄。东日映云生华彩，南山当户落空青。池捎荷雨神龟尾，海拍松风逸鹤翎。潋滟兕觥聊上寿，峣峨麟阁会图形。由来岂弟常纯嘏，一为哦诗尚可听。
寿春晚眺
作者：谢肃
朝代：明
体裁：七言律诗

从征淮右身何远，怅望江南眼欲穿。天入故乡山几点，云低旅帐路三千。紫金草木连森戟，清镜波涛渺画舡。只恐剑锋虚用尽，平芜落日思茫然。
寿春晚眺
作者：谢肃
朝代：明

从征淮右身何远，怅望江南眼欲穿。天入故乡山几点，云低旅帐路三千。紫金草木连森戟，清镜波涛渺画船。只恐剑锋虚用尽，平芜落日思茫然。
寿李太使良诚
作者：谢肃
朝代：明
体裁：古风

一画初阳地中长，晴昊梅花春浩荡。绛宫仙人有嘉会，冉冉群真佩环响。长庚照耀壶中天，日华月采相新鲜。仙李扬芳百万叶，蟠桃结实三千年。绮席氤氲酌琼醑，玉盘玲珑荐麟脯。雍雍北管丹凤鸣，飒飒朱弦玄鹤舞。此时宴乐乐未央，西瞻若木东扶桑。仙人却念人间世，遥指白云飞太行。
寿贝彦中
作者：谢肃
朝代：明
体裁：七言律诗

紫府仙儒降节旄，九霞光彩烛林睾。夙悯东海安期枣，露熟西池阿母桃。环座子孙连玉树，满堂宾友列英髦。琼壶石髓兮尝遍，应许同跻寿域高。
射虎行
作者：谢肃
朝代：明

伏劲弩，操长矛，壮士射虎南山陬。虎应弦奔俄自踣，目睛犹熌烁，不自追愆尤。向来牙爪森锯刃，一怒能摧万人阵。飞行绝险忽炰炰，崖石翻崩林木振。朝馁吞鹿豕，暮饥啖牛羊。狼狐骇遁貙伏藏，又拉人充饱肠。天生万物人最智，虎虽恃力焉足畏。是何头骨能瑰奇，毒矢穿之终莫避。此时中矢势益䧺，冯陵大叫跑曾空。风悲云起助狂视，卞冯不敢当其冲。哑哑林乌噪，虎毙林西峤。黄质罗黑章，夺日光炳耀。咍示虎兮何不从轩皇，战杀蚩尤绥万方。不然百兽同率舞，使虞朝治道之弥光。胡乃山村肆饕口，野窟畜圈皆践蹂。自矜威武非众侔，岂想豪横落人手。君不见汉家飞将勇且狞，弯弓射死不射生。又不见周公一去今几代，猛兽还贻中国害。设陷阱，张关机。人始与兽角，残害纷相持。虎欲食人人射虎，虎强人弱何以支。以智斗力斯获之，食虎肉兮寝虎皮，吁唾壮士知为谁。
射虎行
作者：谢肃
朝代：明
体裁：古风

伏劲弩，操长矛，壮士射虎南山陬。虎应弦奔俄自踣，目睛犹熌烁，不自追愆尤。向来牙爪森锯刃，一怒能摧万人阵。飞行绝险忽炰炰，崖石翻崩林木振。朝馁吞鹿豕，暮饥啖牛羊。狼狐骇遁貙伏藏，又拉人充饱肠。天生万物人最智，虎虽恃力焉足畏。是何头骨能瑰奇，毒矢穿之终莫避。此时中矢势益雄，冯陵大叫跑曾空。风悲云起助狂视，卞冯不敢当其冲。哑哑林乌噪，虎毙林西峤。黄质罗黑章，夺日光炳耀。咍示虎兮何不从轩皇，战杀蚩尤绥万方。不然百兽同率舞，使虞朝治道之弥光。胡乃山村肆饕口，野窟畜圈皆践蹂。自矜威武非众侔，岂想豪横落人手。君不见汉家飞将勇且狞，弯弓射死不射生。又不见周公一去今几代，猛兽还贻中国害。设陷阱，张关机。人始与兽角，残害纷相持。虎欲食人人射虎，虎强人弱何以支。以智斗力斯获之，食虎肉兮寝虎皮，吁唾壮士知为谁。
将往齐郡别相知者
作者：谢肃
朝代：明
体裁：五言律诗

佳期定何许，远别在于今。去路随归雁，幽怀托素琴。春波杨子阔，云树穆陵深。相望馀千里，瑶花好寄音。
岳王墓和马令
作者：谢肃
朝代：明

谁把长城自弃捐，不能一马涉中原。三军泪湿江南地，二帝䰟飞漠北天。幸浙翠华淹日月，和戎綵币转车船。几时消得英䧺恨，南拱枝头叫杜鹃。
岳王墓和马令
作者：谢肃
朝代：明
体裁：七言律诗

谁把长城自弃捐，不能一马涉中原。三军泪湿江南地，二帝魂飞漠北天。幸浙翠华淹日月，和戎綵币转车船。几时消得英雄恨，南拱枝头叫杜鹃。
已酉九日瓜州次陶靖节已酉九日韵
作者：谢肃
朝代：明
体裁：古风

广陵值佳节，游子欣慨交。闲情日已适，短发秋自凋。俯愧鱼龙蛰，仰惭鸿雁高。落木际遥岸，微云翳曾霄。岂无沉尊醁，薄慰行路劳。采菊芳洲上，独酌当金焦。酣来登远游，怅望柴桑陶。达人爱重九，从古非一朝。
常思岭
作者：谢肃
朝代：明
体裁：古风

暮次大田驿，朝越常思岭。岭上奚所思，思君善刑赏。赏功固有秩，刑恶良有等。硕体钦恤意，治平庶无枉。泉南七闽地，使节自兹往。谳狱在详明，吐论当峻整。微风振榕林，仰睇天宇迥。于心得真契，凝光何焕炳。
常思岭
作者：谢肃
朝代：明

暮次大田驿，朝越常思岭。岭上奚所思，思君善刑赏。赏功固有秩，刑恶良有等。硕体钦恤意，治平庶无枉。泉南七闽地，使节自兹往。谳狱在详明，吐论当峻整。微风振榕林，仰睇天宇迥。於心得真契，凝光何焕炳。
平晋道中
作者：谢肃
朝代：明
体裁：七言律诗

并州为客岁将晚，古道骑驴思惘然。短发数茎先自化，远书一纸倩谁传。羝餐白草汾东野，雁出黄云代北天。浩荡归怀禁不得，湖山明月几回圆。
广武山
作者：谢肃
朝代：明

青山钩带连㟼鄗，想像仓中米粟盈。汴水尚通高帝甬，河澜空激霸王城。万年南北横天险，今日封疆属帝京。海内英䧺都驾驭，不教竖子得成名。
广武山
作者：谢肃
朝代：明
体裁：七言律诗

青山钩带连㟼鄗，想像仓中米粟盈。汴水尚通高帝甬，河澜空激霸王城。万年南北横天险，今日封疆属帝京。海内英雄都驾驭，不教竖子得成名。
庚戌秋七月中山刘坦之先生补注选诗辞简而事明论切而指达正五臣之荒谬黜苍山之浅鄙撷花采实成一家言盖可以行今而传后者也诗以美之
作者：谢肃
朝代：明
体裁：七言律诗

西风吹雨作朝晴，览镜应怜白发生。金马玉堂宁入梦，石田茅屋岂关情。五言谩写林间竹，初酝聊飞海上觥。不有简编工着述，悠悠百世竟何名。
度洰洱
作者：谢肃
朝代：明

旷望青社东，长河横洰洱。中流桥梁峻，绝岸楼橹起。飞镞攒巨石，白骨委清沚。萧条经战伐，行路悲未巳。维㫺至正中，中国荡无纪。交兵剧此邦，封表迷四履。大明扫群阴，龙蛇咸赤子。寿域行矣？，何谁落泥滓。日暮悲风兴，啼乌集残垒。彼哉割㩀心，焉及朝宗水。
度洰洱
作者：谢肃
朝代：明
体裁：古风

旷望青社东，长河横洰洱。中流桥梁峻，绝岸楼橹起。飞镞攒巨石，白骨委清沚。萧条经战伐，行路悲未巳。维昔至正中，中国荡无纪。交兵剧此邦，封表迷四履。大明扫群阴，龙蛇咸赤子。寿域行矣开，何谁落泥滓。日暮悲风兴，啼乌集残垒。彼哉割㩀心，焉及朝宗水。
归车二首
作者：谢肃
朝代：明

归车得为老亲牵，不畏路难如上天。千里青山过齐鲁，下邳河上恰乘船。得挽归车载老亲，还乡未到巳欢欣。清箫送月山中夜，绿酒看花野外春。
归车二首·其一
作者：谢肃
朝代：明
体裁：七言绝句

归车得为老亲牵，不畏路难如上天。千里青山过齐鲁，下邳河上恰乘舡。
归车二首·其一
作者：谢肃
朝代：明

归车得为老亲牵，不畏路难如上天。千里青山过齐鲁，下邳河上恰乘船。
归车二首·其二
作者：谢肃
朝代：明
体裁：七言绝句

得挽归车载老亲，还乡未到巳欢欣。清箫送月山中夜，绿酒看花野外春。
忆先茔
作者：谢肃
朝代：明
体裁：七言绝句

县北平山有墓祠，牲牢合祭在春时。勒碑欲拟泷冈表，惆怅孤儿此志违。
怀越东书舍歌
作者：谢肃
朝代：明
体裁：古风

天涯行人苦幽独，东望万山舒远目。万山随水俱奔海，海气吹山转平陆。我家正在虞帝城，四边陆海群峰青。晴窗读书长日静，沃野种稼三秋登。隐居自可忘人势，何用必酬弧矢志。起从中朝贤俊游，天地无情遭乱世。横经吴枝将自□，改服为掾百不堪。绿线那能补君衮，微禄未遂供亲甘。悠悠念此忧心捣，出山何如在山好。昨夜春风过客轩，故园书舍生芳屮。梦想当年幼学时，得读父书缘母慈。母今发白书满栋，芸落蠹生谁晒之。行囊千卷遭邻火，清昼焚香忍閒坐。下帷董子古所闻，阅肆王充今岂可。岁行三复少二年，目力心思不及前。更添六载为四十，一字未成真可怜。况我虽云从宦学，抚迹安知非拓落。敢慕籍通金马门，分无功画麒麟阁。綵服惟思觐老亲，山中耕读返吾真。自馀万事一莫问，社稷安危归大臣。
悲古墓
作者：谢肃
朝代：明
体裁：古风

西出莱城门，原陆何渺渺。古墓如星罗，威纡带长道。行人日往来，焉念窀穸窈。鸱鸮鸣白杨，狐兔眠蔓草。零落忽在斯，长夜终不晓。贵贱昔分殊，今复谁丑好。圣贤谅拔萃，盛德拟穹昊。既殁常若生，希慕苦不早。流光疾于驷，始壮歘已老。溘焉朝露晞，微命安可保。自非立脩名，徒劳怅怀抱。
悲海上髑髅
作者：谢肃
朝代：明

苍莽东海□，髑髅盈野草。中间有狐狸，顾眄鸣何哀。彼兽非人类，应□首丘悲。伊我实念此，□肠怆以摧。生者不自保，死者知为谁。巳成蝼蚁穴，莫睹□以姿。悠悠丧乱来，白骨萦路？。□州半萧瑟，杀气犹□□。□抱理人术，㦯怀匡国谋。文学□游夏，操行如随夷。□□□□及，孰辨䧺与雌。天道盖玄默，祸福无定期。达□□□□，□□亦奚疑。阴风海上至，蒿苇何离披。於时念埋□，□□□□□。
悲海上髑髅
作者：谢肃
朝代：明
体裁：古风

苍莽东海□，髑髅盈野草。中间有狐狸，顾眄鸣何哀。彼兽非人类，应□首丘悲。伊我实念此，□肠怆以摧。生者不自保，死者知为谁。巳成蝼蚁穴，莫睹□以姿。悠悠丧乱来，白骨萦路�。□州半萧瑟，杀气犹□□。□抱理人术，或怀匡国谋。文学□游夏，操行如随夷。□□□□及，孰辨雄与雌。天道盖玄默，祸福无定期。达□□□□，□□亦奚疑。阴风海上至，蒿苇何离披。于时念埋□，□□□□□。
悼杨参政
作者：谢肃
朝代：明
体裁：七言律诗

将军百战成勋业，一死何惭四海闻。鬼马夜嘶淮甸月，王姬朝泣楚天云。杀身谁似田横客，失道空嗟项藉军。赖有此心忠义在，汗青不灭史官文。
惜花
作者：谢肃
朝代：明
体裁：七言律诗

舍南舍北飞花急，故故随风拂画屏。落日梦回伤别离，少年心在惜娉婷。醉骑宛马穿金谷，笑听吴娃唱后庭。转首繁华不可见，黄鹂空解语丁宁。
感燕
作者：谢肃
朝代：明

绿阴深巷堕香泥，燕子双飞日又西。金屋䌓华虽惯入，茅齐低小谩安栖。风埃捲地轻身在，海浪兼天故国迷。莫向百花洲上去，恐令生别恨幽闺。
感燕
作者：谢肃
朝代：明
体裁：七言律诗

绿阴深巷堕香泥，燕子双飞日又西。金屋繁华虽惯入，茅齐低小谩安栖。风埃捲地轻身在，海浪兼天故国迷。莫向百花洲上去，恐令生别恨幽闺。
护甲岭
作者：谢肃
朝代：明
体裁：七言律诗

白发书生过武乡，摩挲腰剑尚辉光。关山对峙东西峻，岭水分流南北长。小犬苍黄随履迹，老牛矍铄负车箱。沤麻池上人如雨，石勒何须欧李阳。
挽王豫斋先生
作者：谢肃
朝代：明
体裁：七言律诗

槐树生阴昼满庭，风流儒雅想仪刑。养亲固巳营三釜，教子还能受一经。四海交游如昨日，百年耆旧见晨星。东风忽断人间梦，愁绝西原草色青。
故关
作者：谢肃
朝代：明
体裁：七言律诗

群山外拥两峰齐，古石中悬百丈梯。天入晋秦河水壮，地临燕赵海云低。十年关吏方高卧，万里行人且独跻。更上韩台询往事，不愁风雨晚凄迷。
既至潍州寄同考礼者胶西张绅士行上元杨翮文举吴郡钱逵伯行郑元长卿嘉陵杨基孟载吴兴牟鲁仲望燕山翟汾文中东嘉余尧唐诸暨姜渐羽仪余上虞谢肃凡十人皆自浙西而至南京者也
作者：谢肃
朝代：明
体裁：五言律诗

百战重城破，诸公此日危。忽收文苑士，同草圣朝仪。一苑非余僭，孤生念母慈。故乡瞻望远，愁绝鬓成丝。
早发南宫柬赵训导
作者：谢肃
朝代：明
体裁：七言律诗

牛车晓出郭西门，百室曾无十室存。洚水贯城神禹迹，石麟眠草汉侯坟。枣林露冷群狼吼，黍垄风微野豕奔。岂意相逢赵公子，嚼瓜行酒共论文。
明月湖舟中呈匏庵
作者：谢肃
朝代：明
体裁：七言律诗

海陵才过又秦邮，甓社湖中看白鸥。鸭绿映空春涨阔，骊珠斗月夜光浮。暂经洲渚听蛟杼，真似神仙共綵舟。俯仰山川风气混，楚人强半作吴讴。
晋阳
作者：谢肃
朝代：明
体裁：古风

节彼悬瓮山，晋水出其阯。渟之湜方塘，注之盈畎亩。浩浩汾河流，东行何迤逦。叔虞受封地，汾晋环左右。维城屏宗周，贻谋至孙子。胡为封曲沃，自使绝人纪。兵戈日强大，创霸在东耳。悼公绍馀烈，王室暂宁止。区区隋家帝，宫宇极华侈。于焉启唐祚，天运不可拟。我来游冀方，斯境屡淹轨。慷慨怀古心，申章不能已。
晋阳
作者：谢肃
朝代：明

节彼悬瓮山，晋水出其阯。渟之湜方塘，注之盈畎亩。浩浩汾河流，东行何迤逦。叔虞受封地，汾晋环左右。维城屏宗周，贻谋至孙子。胡为封曲沃，自使绝人纪。兵戈日强大，创霸在东耳。悼公绍馀烈，王室暂宁止。区区隋家帝，宫宇极华侈。於焉启唐祚，天运不可拟。我来游冀方，斯境屡淹轨。慷慨怀古心，申章不能已。
望台
作者：谢肃
朝代：明

高台突兀俯晴空，汉主旌旗在眼中。西倚太行寒翠重，北临滹水碧波通。乾坤再造中兴业，日月长悬佐命功。谁料云台图画黯，依然魏阙起奸䧺。
望台
作者：谢肃
朝代：明
体裁：七言律诗

高台突兀俯晴空，汉主旌旗在眼中。西倚太行寒翠重，北临滹水碧波通。乾坤再造中兴业，日月长悬佐命功。谁料云台图画黯，依然魏阙起奸雄。
望海门
作者：谢肃
朝代：明

海门天所辟，潮汐几㫪撞。红吐三竿日，青吞万里江。鲸波浮井邑，蜃气湿？窗。利涉无辞险，闲鸥泛一双。
望海门
作者：谢肃
朝代：明

海门天所辟，潮汐几㫪撞。红吐三竿日，青吞万里江。鲸波浮井邑，蜃气湿𦨣窗。利涉无辞险，闲鸥泛一双。
望海门
作者：谢肃
朝代：明
体裁：五言律诗

海门天所辟，潮汐几舂撞。红吐三竿日，青吞万里江。鲸波浮井邑，蜃气湿�窗。利涉无辞险，闲鸥泛一双。
朱娥咏
作者：谢肃
朝代：明

稚松生涧底，已擢凌寒姿。皆鸟出巢去，反哺还高枝。何况十岁女，所禀真英奇。至孝自天启，利害焉足移。雠家迫大母，白刃正差差。奋身当刃刺，挥手挽雠衣。被血死瞠视，尚恐追杀之。母难一以脱，遂达朝廷知。诏书恤其家，乡里建其祠。亦复附曹女，䧏集清江湄。丹青著往事，宋史不吾欺。至今颓寝在，四壁苔藓滋。蘋蘩既莫荐，庶士徒嗟咨。高山何漠漠，溪流亦涟漪。魂归夜月皎，树声凄以悲。畴能复庙祀，万世犹一时。
朱娥咏
作者：谢肃
朝代：明
体裁：古风

稚松生涧底，已擢凌寒姿。皆鸟出巢去，反哺还高枝。何况十岁女，所禀真英奇。至孝自天启，利害焉足移。雠家迫大母，白刃正差差。奋身当刃刺，挥手挽雠衣。被血死瞠视，尚恐追杀之。母难一以脱，遂达朝廷知。诏书恤其家，乡里建其祠。亦复附曹女，降集清江湄。丹青著往事，宋史不吾欺。至今颓寝在，四壁苔藓滋。蘋蘩既莫荐，庶士徒嗟咨。高山何漠漠，溪流亦涟漪。魂归夜月皎，树声凄以悲。畴能复庙祀，万世犹一时。
杨子江值风
作者：谢肃
朝代：明
体裁：古风

金山一舸沿潮落，杨树沙高大风作。掀涛播浪舞阳侯，裂石漂沙驱海若。日光阴沉雨气昏，长鱼吞噬穹龟奔。恍若龙蛇起平陆，疾雷急雨喧乾坤。众工争先沉铁碇，前后覆自号哭竞。苍茫神鬼纷戛摩，咫尺鼋鼍争性命。此时抱侄柁楼中，乘兴欲往蓬莱宫。同舟相顾气沮丧，问我何独神冲瀜。我今行年四十五，足迹周游半天下。寸心湛如江水白，生死非天定谁主。狂飙忽息狂澜平，水天一色涵澄明。吴歌杳眇双橹轻，君山翠落江阴城，回望中洲白鸟横。
杨柳枝五首
作者：谢肃
朝代：明

南浦春光媚绿波，脩眉轻展似柔蛾。若非张绪风流态，敢趁清阴马上过。记得钱塘折柳枝，画桥流水暮春时。苏家小女多才思，一曲翻从笛里吹。吴郡东风柳绕城，朱门华馆总莺声。笙歌合奏春阴里，谁念将军灞上营。何处春来柳树稠，汴河千里接扬州。可怜锦䌫巡游后，几度飞花送客舟。彭泽归来万事休，更从何处托风流。五株杨柳当门种，醉里听莺卧石头。
杨柳枝五首·其一
作者：谢肃
朝代：明
体裁：七言绝句

南浦春光媚绿波，脩眉轻展似柔蛾。若非张绪风流态，敢趁清阴马上过。
杨柳枝五首·其三
作者：谢肃
朝代：明
体裁：七言绝句

吴郡东风柳绕城，朱门华馆总莺声。笙歌合奏春阴里，谁念将军灞上营。
杨柳枝五首·其二
作者：谢肃
朝代：明
体裁：七言绝句

记得钱塘折柳枝，画桥流水暮春时。苏家小女多才思，一曲翻从笛里吹。
杨柳枝五首·其五
作者：谢肃
朝代：明
体裁：七言绝句

彭泽归来万事休，更从何处托风流。五株杨柳当门种，醉里听莺卧石头。
杨柳枝五首·其四
作者：谢肃
朝代：明

何处春来柳树稠，汴河千里接扬州。可怜锦䌫巡游后，几度飞花送客舟。
杨柳枝五首·其四
作者：谢肃
朝代：明
体裁：七言绝句

何处春来柳树稠，汴河千里接扬州。可怜锦缆巡游后，几度飞花送客舟。
杨柳枝送沈自成之武康县丞五首
作者：谢肃
朝代：明

杨柳毵毵弄晓晴，柳边持酒送君行。春风吹起如簧语，可是啼莺最有情。贰令之官别旧游，百花撩乱拥吴州。祗应杨柳偏多思，欲把青丝控马头。馆娃宫里柳摇摇，恰似春风舞细腰。今日更萦前日恨，送行何惜折长条。阖闾城外柳飞花，骑马之官驿路斜。此去绿阴应满县，风流元不属陶家。吴堤新柳倚晴烟，浅绿轻红最可怜。不是多情管离别，要将春色送行船。
杨柳枝送沈自成之武康县丞五首·其一
作者：谢肃
朝代：明
体裁：七言绝句

杨柳毵毵弄晓晴，柳边持酒送君行。春风吹起如簧语，可是啼莺最有情。
杨柳枝送沈自成之武康县丞五首·其三
作者：谢肃
朝代：明
体裁：七言绝句

馆娃宫里柳摇摇，恰似春风舞细腰。今日更萦前日恨，送行何惜折长条。
杨柳枝送沈自成之武康县丞五首·其二
作者：谢肃
朝代：明
体裁：七言绝句

贰令之官别旧游，百花撩乱拥吴州。祗应杨柳偏多思，欲把青丝控马头。
杨柳枝送沈自成之武康县丞五首·其五
作者：谢肃
朝代：明
体裁：七言绝句

吴堤新柳倚晴烟，浅绿轻红最可怜。不是多情管离别，要将春色送行船。
杨柳枝送沈自成之武康县丞五首·其四
作者：谢肃
朝代：明
体裁：七言绝句

阖闾城外柳飞花，骑马之官驿路斜。此去绿阴应满县，风流元不属陶家。
松陵留别倪元镇高士
作者：谢肃
朝代：明

佳宾巳散千金尽，小画兼题五字奇。邂逅松陵慨今昔，酒壶茶椀鬓如丝。
松陵留别倪元镇高士
作者：谢肃
朝代：明
体裁：七言绝句

佳宾巳散千金尽，小画兼题五字奇。邂逅松陵慨今昔，酒壶茶碗鬓如丝。
枫亭
作者：谢肃
朝代：明
体裁：七言绝句

大榕高荔接枫亭，旌戟穿林小队行。海雨欲来山路远，马头格磔鹧鸪声。
次永乐寺归庵长老见寄韵
作者：谢肃
朝代：明
体裁：七言律诗

宝坊千仞俯曾空，定起龙山第几重。一笔妙书连翥凤，五弦清响送飞鸿。化行日本朝唐帝，药鍊丹砂伏葛洪。坐我寸田宽似海，等闲擒得火中龙。
次永乐寺归庵长老见寄韵
作者：谢肃
朝代：明

宝坊千仞俯曾空，定起龙山第几重。一茟妙书连翥凤，五弦清响送飞鸿。化行日本朝唐帝，药鍊丹砂伏葛洪。坐我寸田宽似海，等闲擒得火中龙。
次汪佥事登北固楼送同年佥事之各府州县分治·韵就送朝京
作者：谢肃
朝代：明
体裁：七言律诗

新峨豸角总英俦，京口同登北固楼。日月丽天钟阜近，风霜捲地浙江秋。敕书按俗乘骢马，旄节还朝驾鹢舟。自古长才宜大用，太平功业焕皇猷。
次淮安
作者：谢肃
朝代：明

即墨既独保，睢阳亦后残。终为唐室捍，坐使齐城还。眷兹山阳郡，形势尊且安。南瞻控江介，北顾扼中原。河海达舟楫，险固诚国蕃。淮阴宏将略，邓公列兵屯。荀生营堑垒，仲车隆孝仁。揆事咸足赖，战守竟谁论。群䧺迭胜负，流毒渐黎元。幸值昌运启，明两烛乾坤。山川复佳气，生齿日巳繁。曩余薄游地，重此纡行辕。亲友䀆零落，伊怀无窹言。
次淮安
作者：谢肃
朝代：明
体裁：古风

即墨既独保，睢阳亦后残。终为唐室捍，坐使齐城还。眷兹山阳郡，形势尊且安。南瞻控江介，北顾扼中原。河海达舟楫，险固诚国蕃。淮阴宏将略，邓公列兵屯。荀生营堑垒，仲车隆孝仁。揆事咸足赖，战守竟谁论。群雄迭胜负，流毒渐黎元。幸值昌运启，明两烛乾坤。山川复佳气，生齿日巳繁。曩余薄游地，重此纡行辕。亲友䀆零落，伊怀无窹言。
次舍弟忠寄杨胡二守韵
作者：谢肃
朝代：明
体裁：五言律诗

伯兮怜叔也，犹着密缝衣。万里长于役，何年却赋归。越山薇露长，沅水雁秋飞。倚望劳慈母，书来慎莫稀。
次舍弟忠过思南望乡崖韵
作者：谢肃
朝代：明
体裁：七言律诗

五溪风倍共云山，王化渐摩古所难。綵服洞氓双脚健，离鞍使者赤心殚。望乡崖峻云飞白，镇远溪深瘴草斑。自是成名须努力，男儿休恐不生还。
次莒州望即墨感乐毅田单作
作者：谢肃
朝代：明

单车背高密，一昔次城阳。城阳故莒国，俛仰怀兴亡。莒国固微弱，与鲁尝争强。城阳虽褊小，在汉亦封王。柰何保齐湣，见弑䰟悲凉。焉知即墨揵，长驱还旧彊。望诸敌燕忾，师律岂不臧。安平为宗社，出奇诚莫当。咸能忠所事，功立名且扬。昔余好谟画，抚剑游四方。时命顾弗偶，甘心唯括囊。兹焉吊陈迹，山川郁苍苍。往者不可企，咏言徒慨慷。
次莒州望即墨感乐毅田单作
作者：谢肃
朝代：明
体裁：古风

单车背高密，一昔次城阳。城阳故莒国，俛仰怀兴亡。莒国固微弱，与鲁尝争强。城阳虽褊小，在汉亦封王。柰何保齐湣，见弑魂悲凉。焉知即墨揵，长驱还旧彊。望诸敌燕忾，师律岂不臧。安平为宗社，出奇诚莫当。咸能忠所事，功立名且扬。昔余好谟画，抚剑游四方。时命顾弗偶，甘心唯括囊。兹焉吊陈迹，山川郁苍苍。往者不可企，咏言徒慨慷。
次莒州望即墨感乐毅田单作
作者：谢肃
朝代：明

单车背高密，一昔次城阳。
城阳故莒国，俯仰怀兴亡。
莒国固微弱，与鲁常争强。
城阳虽褊小，在汉亦封王。
奈何保齐涽，见弑魂悲凉。
焉知即墨捷，长驱还旧疆。
望诸敌燕忾，师律岂不臧。
安平为宗社，出奇诚莫当。
咸能忠所事，功立名且扬。
昔予好谋画，抚剑游四方。
时命顾弗偶，甘心唯括囊。
兹焉吊陈迹，山川郁苍苍。
往者不可企，咏言徒慨慷。
次韵具庵大璞和尚奉旨还杭之南天竺夕佳楼
作者：谢肃
朝代：明
体裁：七言律诗

三经成注天颜喜，一诏还山白发疏。捧爵每沾春殿酒，赐金唯买晓盘蔬。南高峰翠分群嶂，西子湖波合众渠。谁悟夕佳楼上意，摩尼即是本来躯。
次韵姑苏纪事
作者：谢肃
朝代：明
体裁：七言律诗

柳桥槐市俯江波，万骑长从秉钺过。楼倚五云帘幕杳，地连三楚甲兵多。玳筵画省谁陈醴，绛烛牙舡有舞魔。不道太湖全失险，合围城外已吴歌。
次韵姑苏纪事
作者：谢肃
朝代：明

柳桥槐市俯江波，万骑长从秉钺过。楼倚五云帘幕杳，地连三楚甲兵多。玳筵画省谁陈醴，绛烛牙船有舞魔。不道太湖全失险，合围城外已吴歌。
次韵张云门中尉望太湖一首
作者：谢肃
朝代：明
体裁：七言律诗

云门旌节驻西山，注目平湖浸两间。春雨浪高鱼欲化，夕阳沙远鸟迟还。龙都虽限天为界，霸国休凭水作关。日夜战船争利涉，鸱夷何可便投閒。
次韵徐季子北平道中
作者：谢肃
朝代：明
体裁：七言律诗

马首参横夜已阑，燕山翠削露初乾。云连郭隗金台峻，风荡荆轲易水寒。西楚闲居前日梦，清河遗爱后人看。朔南何处非王土，仗剑母劳畏路难。
次韵朱主簿长庆寺赏牡丹
作者：谢肃
朝代：明
体裁：七言律诗

每说花中亦有王，解将秾艳压年芳。翠华浅拂春风暖，仙掌高擎瑞露香。曾笑太真追胜赏，不劳飞燕比新妆。风流今属群公咏，此日祇园醉几觞。
次韵汪佥事题朱娥庙
作者：谢肃
朝代：明

邻凶害媪柰渠何，一死微躯抗太阿。孝节当时配曹女，英䰟终古挟饶娥。翠帏肖貌香灯冷，青史流芳岁月多。请谥幸逢贤部使，苍崖先为勒铭磨。
次韵汪佥事题朱娥庙
作者：谢肃
朝代：明
体裁：七言律诗

邻凶害媪柰渠何，一死微躯抗太阿。孝节当时配曹女，英魂终古挟饶娥。翠帏肖貌香灯冷，青史流芳岁月多。请谥幸逢贤部使，苍崖先为勒铭磨。
次韵百官旌教寺善？庵讲主二绝
作者：谢肃
朝代：明

栗里归来谩赋诗，茅齐老去足栖迟。此心闲静谁能识，唯许庐山惠远知。满轩松月夜将残，激枕江声梦不安。忆共揽衣成露坐，白莲香拂水边阑。
次韵百官旌教寺善�庵讲主二绝·其一
作者：谢肃
朝代：明
体裁：七言绝句

栗里归来谩赋诗，茅齐老去足栖迟。此心闲静谁能识，唯许庐山惠远知。
次韵百官旌教寺善�庵讲主二绝·其二
作者：谢肃
朝代：明
体裁：七言绝句

满轩松月夜将残，激枕江声梦不安。忆共揽衣成露坐，白莲香拂水边阑。
次韵荅沈元昭县尹淇沟书怀
作者：谢肃
朝代：明
体裁：七言律诗

淮南游子忆江乡，五月芙蓉集露裳。失意未应书咄咄，生涯祗合问苍苍。本随黄鹄游云海，岂逐秋鸿恋稻梁。此日襟期同沈约，临流濯足楚天长。
次韵送周府引礼舍人崇德程原道奉使入越买茶北还
作者：谢肃
朝代：明
体裁：五言律诗

万重盘镜曲，云戛马头飞。谷雨春芽摘，东风使节归。吴乡歌棣萼，梁苑赐朝衣。还念烟霞客，听莺独掩扉。
歌风台
作者：谢肃
朝代：明
体裁：七言律诗

秉钺归来士若林，登台何故泣沾襟。应缘信布成枭首，可但风云感伯心。天入砀间佳气尽，亭临泗上碧流深。三侯章在谁歌得，击筑儿童振楚音。
武夷
作者：谢肃
朝代：明
体裁：七言律诗

武夷曾向丹青见，今日经游意豁然。花貌云中来玉女，棹歌溪曲过儒仙。欲从注易烟林表，正拟观风瘴海壖。矫首峰峦千万状，月华明处有啼猿。
武夷山
作者：谢肃
朝代：明
体裁：七言律诗

南下闽关纡使节，武夷幽事忽相牵。几重山翠啼猿外，九曲溪流钓艇前。俯仰此身惊宠锡，飞行何地觅神仙。玄都熟煮金芽饮，注目豪鹰捩海天。
江阴江舟中次钱塘赵用行韵
作者：谢肃
朝代：明
体裁：五言排律

风流白面郎，生长古钱塘。丽赋千金直，雕弓二石强。上堂辞父老，谒帝入明光。玉酝初筵赐，宫衣内使将。万言论至治，一德颂兴王。共拟龙腾剑，那知骥服箱。高才憎命达，薄宦幸时康。试鼓琴三叠，仍传酒一觞。早莺啼野馆，独燕掠云樯。江堑雄南纪，河流带北方。雨晴关树碧，天阔海山苍。浩浩登长路，悠悠别故乡。王程知有限，民社视如伤。养尔风鹏翮，终当九万翔。
汾河鱼
作者：谢肃
朝代：明
体裁：古风

汾河鱼，人不食，鱼跃鱼潜鱼自得。未逐云雷飞上天，水阔波长渺无迹。宁知公子江南来，听客剑歌声正悲。即把钓竿临沮洳，掣得鲤鱼长尺许。砟鱼为羹甘且鲜，神物仅可收馋涎。嗟尔鱼乎胡不掉尾而远逝，仓卒乃为香饵制。人生为■■宜慎，诸君不见汾河鱼。
沁阳西汤浦次俞尚宇韵
作者：谢肃
朝代：明
体裁：七言律诗

横流触石溪声壮，古木入云关路盘。不恨风沙吹马足，要令鱼鸟识儒冠。雁书数寄天何远，鹤氅重披日巳寒。笑抚西汤亭下柳，年年荣悴有谁看。
河阴渡
作者：谢肃
朝代：明
体裁：古风

朝发武陟城，夕宿河阴渡。平原郁苍苍，蔓屮巳多露。展我素氍毹，偃息并厓树。洪涛与风会，砉若迅雷怒。揆余江海士，止逝随所遇。一苇苟可航，济险亦奚惧。所念形影单，恒饥在长路。中田岂无稼，不受一饭顾。引领望故乡，巳复星汉曙。宣尼川上叹，使我获深晤。
治书文公奉诏求贤遍历三齐其还朝也诗以送之
作者：谢肃
朝代：明
体裁：七言律诗

明主求贤频下诏，宪臣奉使岂言劳。剑光射日嵎夷近，马首冲云泰岱高。莫数夷吾为国士，浪传景略是人豪。岩廊百有赓歌在，欲理朱弦未敢操。
泊吴郡望亭眺灵岩尚方诸山
作者：谢肃
朝代：明
体裁：七言律诗

江舸南回舣望亭，东风绿鬓欲凋零。山川揔属春光好，草木犹吹战血腥。香径燕归谁旧识，尚方莺啭我曾听。遥怜三百题诗寺，石上藤萝雨后青。
泊福山
作者：谢肃
朝代：明
体裁：七言律诗

青山如釜覆江皋，甚欲持竿坐钓鳌。扬子波声东注远，狼峰云气北来高。天妃旌节还清庙，海客帆樯拥莫涛。想见岳王飞度日，冯夷击鼓送旗旄。
泊萧山
作者：谢肃
朝代：明
体裁：七言绝句

来往钱唐涉巨涛，湘湖维舸气犹豪。为谁重写登临胜，夺得江家五色毫。
泗州
作者：谢肃
朝代：明
体裁：七言律诗

暂舣戈舡上泗州，兵馀城郭似荒丘。楚山犹是东南冠，淮水何为日夜流。断砌落花官舍静，夕阳归燕野堂幽。春光如此非吾土，击筑尊前感壮游。
泗州
作者：谢肃
朝代：明

暂舣戈船上泗州，兵馀城郭似荒丘。楚山犹是东南冠，淮水何为日夜流。断砌落花官舍静，夕阳归燕野堂幽。春光如此非吾土，击筑尊前感壮游。
泛江
作者：谢肃
朝代：明
体裁：七言律诗

大江秋尽浪微茫，一雁随风度夕阳。碧树天横甘露阁，黄花人醉广陵觞。中流双橹鸣鹅鹳，明月清箫韵凤皇。最爱金山落吾手，满襟云雾泳龙堂。
泛黄河
作者：谢肃
朝代：明
体裁：七言律诗

八月高秋泛大河，笑呼河伯起听歌。自从云汉浮精气，谁凿龙门杀怒波。故道千年清泗合，凉风双橹宿迁过。杳然欹坐如天上，试挽雕弓射白鹅。
洪武十八年二月二十日自漳州府回闽宪因思去年七月五日出闽关土人云宪司官初过此关值微雨故有小不利今出关而天日晶明旌节当复还矣及至京师纠劾奸贪事既得实彼乃伏诛我则还职再入关天又晴人复云必大亨也前后所作二绝句谩志于此
作者：谢肃
朝代：明

入关雾雨出关晴，往蹇来亨未可凭。但为八闽除大慝，不妨缧绁到神京。再入关来宿雨晴，南公遗谶以堪凭。还知生死从天定，只把丹心注玉京。
洪武十八年二月二十日自漳州府回闽宪因思去年七月五日出闽关土人云宪司官初过此关值微雨故有小不利今出关而天日晶明旌节当复还矣及至京师纠劾奸贪事既得实彼乃伏诛我则还职再入关天又晴人复云必大亨也前后所作二绝句谩志于此·其一
作者：谢肃
朝代：明
体裁：七言绝句

入关雾雨出关晴，往蹇来亨未可凭。但为八闽除大慝，不妨缧绁到神京。
洪武十八年二月二十日自漳州府回闽宪因思去年七月五日出闽关土人云宪司官初过此关值微雨故有小不利今出关而天日晶明旌节当复还矣及至京师纠劾奸贪事既得实彼乃伏诛我则还职再入关天又晴人复云必大亨也前后所作二绝句谩志于此·其二
作者：谢肃
朝代：明
体裁：七言绝句

再入关来宿雨晴，南公遗谶以堪凭。还知生死从天定，只把丹心注玉京。
洪武十六年冬十有二月朔以召入见试经于文渊阁述事一首
作者：谢肃
朝代：明
体裁：七言律诗

官壶五点鸡三唱，冠佩如云列绛霄。黄道六龙行化日，彤廷一廌立清朝。象来交趾经蛮服，马出流求涉海潮。朝退试文东阁下，笔端五色欲飘飖。
洪泽
作者：谢肃
朝代：明

东流泽受群流广，远近云飞倒影过。万古蛟龙深处有，太阴雷雨四时多。牙船实欲通淝水，锦䌫虚疑转汴河。会整废田重灌溉，楚农齐唱有年歌。
洪泽
作者：谢肃
朝代：明
体裁：七言律诗

东流泽受群流广，远近云飞倒影过。万古蛟龙深处有，太阴雷雨四时多。牙船实欲通淝水，锦缆虚疑转汴河。会整废田重灌溉，楚农齐唱有年歌。
浙江亭漫兴
作者：谢肃
朝代：明
体裁：七言律诗

樟树孤亭望会稽，烟波浩浩使人迷。此身漂泊半天下，双泪潺湲尽浙西。雁起长汀秋叶脱，鹤归华表海云低。典衣也就垆头饮，欲寄乡书醉懒题。
浙江观潮
作者：谢肃
朝代：明
体裁：七言律诗

落木无边江岸开，巨涛排入海门来。势连吴越奔千骑，声撼乾坤鼓万雷。宋帝飞龙何日返，伍君白马蹴云回。客怀对此真悲壮，且饮樟亭酒一杯。
浙江观潮
作者：谢肃
朝代：明

落木无边江岸？，巨涛排入海门来。势连吴越奔千骑，声撼乾坤鼓万雷。宋帝飞龙何日返，伍君白马蹴云回。客怀对此真悲壮，且饮樟亭酒一杯。
海庙
作者：谢肃
朝代：明
体裁：七言律诗

神龙宫宇俯沧溟，变化无端善赫灵。每作时霖苏后土，又颁王号出彤庭。天连万里长沙碧，日照三峰绝岛青。亦欲攀鳞游八表，仍嗟踪迹似浮萍。
海昌筑城行
作者：谢肃
朝代：明

海昌城，城海浒，屹为钱塘之北户。行人但观形势䧺，焉识居民徭役苦。吾闻后民初，省檄连夜下。谓非筑高城，无以保宁宇。尔民不敢康，服劳向官府。东城树羽旗，西城伐鼛鼓。千夫凿山石，万夫救海土。日未出，已登埤，日既入，犹削屡。筑得周遭百雉完，临平山木半为杵。天公有眼不下顾，堕尔新城旬日雨。城堕亦何害，王事终靡盐。城官来校工勤在赏慢工怒，程期既毕民按堵。浙河之西城似虎，城外妖狐应慄股，城中编氓谁敢侮。君不见王师昔南来，奋击如霆雷，高墉绝垒俱擘开。乃知设险不足倚，以德为藩坚莫摧。呜呼海昌之城城新作，落日重门闻击柝。
海昌筑城行
作者：谢肃
朝代：明
体裁：古风

海昌城，城海浒，屹为钱塘之北户。行人但观形势雄，焉识居民徭役苦。吾闻后民初，省檄连夜下。谓非筑高城，无以保宁宇。尔民不敢康，服劳向官府。东城树羽旗，西城伐鼛鼓。千夫凿山石，万夫救海土。日未出，已登埤，日既入，犹削屡。筑得周遭百雉完，临平山木半为杵。天公有眼不下顾，堕尔新城旬日雨。城堕亦何害，王事终靡盐。城官来校工勤在赏慢工怒，程期既毕民按堵。浙河之西城似虎，城外妖狐应慄股，城中编氓谁敢侮。君不见王师昔南来，奋击如霆雷，高墉绝垒俱擘开。乃知设险不足倚，以德为藩坚莫摧。呜呼海昌之城城新作，落日重门闻击柝。
淄川濯缨
作者：谢肃
朝代：明
体裁：古风

淄川何悠悠，东北赴沧海。轻舟若可楫，不去复何待。青青波上萍，演漾谁得采。凿凿渊底石，静阅人代改。浮沉良自由，进退独罹罪。白日丽中天，奄忽生远霭。聊且濯尘缨，翻然落深漼。拯溺念神卨，相去巳千载。登埼晞我发，壮气犹魁垒。安得赤鲩骑，仙洲拾兰茝。
淇沟呈钱匏庵参军
作者：谢肃
朝代：明
体裁：七言律诗

越客归舟发楚乡，淇沟落日照衣裳。浴凫飞鹭波光净，远树平芜野色苍。兴在九霄骑赤鲩，萝惊孤枕熟黄粱。参军坐上多亲友，独有玄晖返路长。
淮海怀古
作者：谢肃
朝代：明
体裁：五言律诗

淮阴访韩信，海上吊田横。相去四百里，青山接故城。风尘孤客泪，义勇二豪名。倚剑哦前史，中阳太不情。
淮阴绝句
作者：谢肃
朝代：明
体裁：七言绝句

城中车马喧尘土，淮里鱼龙戏海潮。米舰吴人朝打鼓，酒楼燕女夜吹箫。
清衣洞天歌为王卧云平章作
作者：谢肃
朝代：明
体裁：古风

缑山仙人玉皇客，鹤背吹笙游紫极。天风万里下吴云，具区东头驻灵迹。清衣之洞何神奇，洞里有天人莫窥。瑶华一径香掩冉，琪树万株光陆离。嵯峨石坛高几许，上通阊阖闻天语。铿锵璈磬激冷风，摇曳旌旗翻玉宇。是时仙人挥白羽，辟侣青衣进歌舞。唯有蹁跹萼绿华，金液行杯擗麟脯。交梨火枣空纷拿，春光偏著蟠桃华。仙人醉来虬髯紫，手为白日推龙车。龙车烛天行不巳，玉皇乘龙见之喜。敕将大药饮仙人，寿与天地相终始。仙人昔者忧黎元，伏剑上马安东藩。功成欲伴赤松子，笑傲林壑娱晨昏。玄洲从来限弱水，武陵无路通桃源。何如此洞在人世，只尺异境移昆崙。苍龙东飞虎西跃，一神摄之令护宅。是中妙用合元符，歘忽凌空生羽翮。独怜海客非仙材，乘涛远跨长鲸来。愿得还丹蜕凡骨，九霞光里观琼台。
游兰芎山
作者：谢肃
朝代：明
体裁：古风

曾峰上回盘，承虚闷深坞。外周峥嵘石，中蕴开辟土。磴道亘烟岚，仙居绝云雨。凿井贮泉深，泥灶并厓阻。冥茫紫金丹，雕焕青莲宇。塔欹藤薜绵，庭寂苔藓古。甚念双巨杉，攴天象脩柱。虽依布金地，终莫遁斤斧。人生矧多难，夭伐何可数。愿栖岩萝幽，聊结麋鹿伍。曙海看日生，夕江窥月吐。霁雪照百楼，凉飙荡天姥。抚化周四时，餐霞契真侣。神明一以超，逍遥自遐举。寄谢空学流，胡为坐如堵。
游石塘柬魏必闻并刘则敬
作者：谢肃
朝代：明
体裁：七言律诗

回风萧摵振林皋，满耳商声起绎骚。远水微茫江浦断，浮云窈窕石门高。百年蜡屐随双足，九转丹砂换二毛。与尔消摇人世外，时来临海掣灵鳌。
游石室
作者：谢肃
朝代：明
体裁：古风

昨发涟水阳，今息朐山阴。低佪访石室，上有桃树林。芳华丽海日，惠风拂尘襟。想见芙蓉主，琅然方啸吟。畅饮挥玉斝，哀弹进胡琴。自适天下乐，谁知匪荒淫。安期蕴长策，中散识雅音。举世既莫喻，乃果仙游心。芙蓉亦犹尔，灵迹留至今。恨不驾白凤，逍遥以追寻。
潍阳道中
作者：谢肃
朝代：明
体裁：七言律诗

白狼河上发牛车，两岸长风走碧沙。黍垄黄侵双只堠，枣林红带百千家。低鬟处女方镰豆，半醉村翁屡进瓜。极目平原天浩荡，故山何处海西涯。
潍阳闲居二首
作者：谢肃
朝代：明

閒居潍上爱高眠，日晏行庖未起烟。不用吏民忧我乏，囊中犹有卖文钱。堂前绿柳堂后槐，九夏轩窗清荫佳。饮酒哦诗不解事，恬然飞爽游无怀。
潍阳闲居二首·其一
作者：谢肃
朝代：明
体裁：七言绝句

閒居潍上爱高眠，日晏行庖未起烟。不用吏民忧我乏，囊中犹有卖文钱。
潍阳闲居二首·其二
作者：谢肃
朝代：明
体裁：七言绝句

堂前绿柳堂后槐，九夏轩窗清荫佳。饮酒哦诗不解事，恬然飞爽游无怀。
狱中作
作者：谢肃
朝代：明
体裁：七言律诗

闽海归来阙下游，忽从圜土作拘囚。文章何用追韩马，义烈徒劳著李刘。衰病母妻何所倚，娇痴儿女未知愁。苌弘有血终成碧，岁岁春风草际浮。
狼山晚泊
作者：谢肃
朝代：明
体裁：七言律诗

巨鳌翻动蓬莱石，五朵芙蓉落楚天。过海每来青鸟使，浮江重驻白狼仙。云霄鹄影旋孤塔，风雨龙吟出九渊。闲觅旧题看岁月，沧波老树莫崖前。
玉山道中
作者：谢肃
朝代：明
体裁：七言律诗

一年三过东津桥，千仞碧峰寒玉标。古木影随山轿落，早梅香拂使旌飘。群氓习俗敦昭代，景佑神灵□□霄。此去闽关悬鸟道，长安虽远日非遥。
琅琊台歌
作者：谢肃
朝代：明

谁谓客行倦，怀古方悠哉。清风吹逸兴，飞上琅琊台。琅琊台临东海碧，西直嵩高莫霞赤。半厓皎月分会稽，别岫凝云低碣石。天高地回形势雄，越王曾驻旌旗红。九霄宫榭瞰中国，今日辇路无行踪。更有秦皇并汉武，恣意干戈毒天下。岂不豪䧺盖一时，俯仰乾坤亦奚？。偶来观日出，即置黔黎三万家。也复祠四时，万八千里飞龙车。劳民耗国有如此，中夏外夷咸怨唾。柰何二君不觉寤，欲火内烈无垠厓。莫贵於天子六合今巳一，莫寿于仙人更冀长生术。楼船采药泛沧溟，桂馆候神凌太清。纷纷方士有何验，去去童女无归情。几度登临徒骋望，缥缈蓬瀛隔烟浪。银阙珠宫不得游，骊山茂陵那免葬。君不见金人去国泪滂沱，颂德之名石以磨。琅琊台，高嵯峨。
琅琊台歌
作者：谢肃
朝代：明
体裁：古风

谁谓客行倦，怀古方悠哉。清风吹逸兴，飞上琅琊台。琅琊台临东海碧，西直嵩高莫霞赤。半厓皎月分会稽，别岫凝云低碣石。天高地回形势雄，越王曾驻旌旗红。九霄宫榭瞰中国，今日辇路无行踪。更有秦皇并汉武，恣意干戈毒天下。岂不豪雄盖一时，俯仰乾坤亦奚补。偶来观日出，即置黔黎三万家。也复祠四时，万八千里飞龙车。劳民耗国有如此，中夏外夷咸怨唾。柰何二君不觉寤，欲火内烈无垠厓。莫贵于天子六合今巳一，莫寿于仙人更冀长生术。楼船采药泛沧溟，桂馆候神凌太清。纷纷方士有何验，去去童女无归情。几度登临徒骋望，缥缈蓬瀛隔烟浪。银阙珠宫不得游，骊山茂陵那免葬。君不见金人去国泪滂沱，颂德之名石以磨。琅琊台，高嵯峨。
生意垣为馀姚张与权赋
作者：谢肃
朝代：明
体裁：七言律诗

生意垣成舜水东，隐居之子有仙风。露凝晓圃三芝秀，日炫春林万杏红。玉诀致身跻寿域，禁方随俗施神功。何时与论环中妙，一理周流六合通。
田横固歌
作者：谢肃
朝代：明
体裁：古风

田横固，在绝岛。上出青天之冥冥，下临沧海之浩浩。迥隔三齐绝两淮，洪涛日夜砰曾崖。蛟龙所窟猿狖宅，孰谓英雄堪遁匿。向来秦鹿走中原，挥戈共逐烟尘昏。汉家得之只三杰，五百贤士徒喧喧。便应入海长不返，犹冀王侯斯可哂。慨然决剑气仍豪，何面长安见隆准。隆准功成百战馀，酂侯系狱淮阴诛。子房不托赤松去，一落猜忌宁全躯。腹心爪牙今若此，敌国争衡定何似。始知夫子识先几，万古谁能无一死。春风壁垒树参天，主客游魂俱可怜。虽乏奇勋立当世，且将高义垂千年。
田横固歌
作者：谢肃
朝代：明

田横固，在绝岛。上出青天之冥冥，下临沧海之浩浩。迥隔三齐绝两淮，洪涛日夜砰曾崖。蛟龙所窟猿狖宅，孰谓英雄堪遁匿。向来秦鹿走中原，挥戈共逐烟尘昏。汉家得之只三杰，五百贤士徒喧喧。便应入海长不返，犹冀王侯斯可哂。慨然决剑气仍豪，何面长安见隆准。隆准功成百战馀，酂侯繫狱淮阴诛。子房不托赤松去，一落猜忌宁全躯。腹心爪牙今若此，敌国争衡定何似。始知夫子识先几，万古谁能无一死。春风壁垒树参天，主客游魂俱可怜。虽乏奇勋立当世，且将高义垂千年。
甲寅六月十五日夜荪溪书舍玩月有怀任鲁民先生时任巳逝
作者：谢肃
朝代：明
体裁：七言律诗

懒妇山高湖水深，狂夫遥夜发清吟。临流团扇飏荷气，玩月胡床转树阴。聊适灌园今日意，敢论经世百年心。乾坤俯仰相知少，愁菿朱弦振古音。
画龙歌
作者：谢肃
朝代：明
体裁：古风

海云飞扬海水摇，云水挟风相怒号。重渊无底龙睡熟，霹雳一声凌九霄。额鼻如山目如电，生金鳞甲光芒见。倏忽变化那可攀，驱江捲湖不作难。天下丰年在霖雨，勺水归潜还得所。君不见丈夫用舍安有时，吁嗟乎龙应解知。
登东莱郡城楼望海
作者：谢肃
朝代：明

旸谷知何地，东莱倚郡楼。日华明海夜，沙色净天秋。徇禄宁无耻，归田可自由。望中三岛近，便？附仙舟。
登东莱郡城楼望海
作者：谢肃
朝代：明
体裁：五言律诗

旸谷知何地，东莱倚郡楼。日华明海夜，沙色净天秋。徇禄宁无耻，归田可自由。望中三岛近，便�附仙舟。
登南台山
作者：谢肃
朝代：明
体裁：七言律诗

南台突兀云上头，长啸俯云曾少留。山净九仙骑凤下，江清一女乘螺游。烛天剑气发欧冶，隔海岛影衔水流。马首还城见新月，更思临眺荔枝楼。
登山阳郡城有感
作者：谢肃
朝代：明
体裁：七言律诗

丽谯云起昼冥冥，万里风吹醉眼醒。地控东南淮水白，天垂齐鲁太山青。空闻得士居海岛，谁解分军出井陉。画角暮哀城上月，向来豪杰已凋零。
登常熟极目亭
作者：谢肃
朝代：明
体裁：七言律诗

虞山积翠横东海，上有岧峣极目亭。井屋鸡鸣穿晓霭，石潭龙影落秋冥。风回江堑飞涛白，天入苏台远树青。何处言公馀故宅，画桥绿巷眼偏醒。
登昌邑城
作者：谢肃
朝代：明

汉季㫺崩溃，群盗纷纵横。黄巾虽巳破，馀孽尚蚊虻。磊落孔北海，坐困都昌城。苟非刘平原，何以释围兵。始觉天下士，乃识盖世英。求援岂不怍，民社安可轻。惜哉青复陷，竟负知人明。守郡既无补，升朝亦何成。徒深奸桀忌，巢坏卵亦倾。游目汉廷内，志节诚足经。宁以刚直折，不为园曲生。千秋陟遗堞，连云想高旌。悽矣钦贤叹，曷由承一觥。
登昌邑城
作者：谢肃
朝代：明
体裁：古风

汉季昔崩溃，群盗纷纵横。黄巾虽巳破，馀孽尚蚊虻。磊落孔北海，坐困都昌城。苟非刘平原，何以释围兵。始觉天下士，乃识盖世英。求援岂不怍，民社安可轻。惜哉青复陷，竟负知人明。守郡既无补，升朝亦何成。徒深奸桀忌，巢坏卵亦倾。游目汉廷内，志节诚足经。宁以刚直折，不为园曲生。千秋陟遗堞，连云想高旌。悽矣钦贤叹，曷由承一觥。
登益都府城寄呈东莱刘用章通守周仲瞻经历
作者：谢肃
朝代：明
体裁：七言律诗

城头鼓角落梅繁，休道戎兵列万屯。十二山河空伯国，三千宾客更何门。辽东避地风流远，牧野陈师节制存。何限古今登眺意，斜阳芳草满平原。
登邹平县城
作者：谢肃
朝代：明
体裁：古风

离离原黍茂，蔚蔚柏叶青。莺迁必乔木，鹿食惟野苹。生物咸得性，单人正飘零。解鞍憩邹邑，落日登故城。岱宗虽峻极，济水殊未清。东陵死盗蹠，遗突浼山灵。于陵栖仲子，小廉何足称。临眺转哀郁，何以慰孤征。伏生夙所慕，华寝翔林坰。
登邹平县城
作者：谢肃
朝代：明

离离原黍茂，蔚蔚柏叶青。莺迁必乔木，鹿食惟野苹。生物咸得性，单人正飘零。解鞍憩邹邑，落日登故城。岱宗虽峻极，济水殊未清。东陵死盗蹠，遗突浼山灵。於陵栖仲子，小廉何足称。临眺转哀郁，何以慰孤征。伏生夙所慕，华寝翔林坰。
登长子县城楼望潞州
作者：谢肃
朝代：明

太行右股山盘绕，上党城临潞水皋。欲觅人参除久渴，非关马足事遐遨。南辕直下黄河近，朔雁斜飞？塞高。日暮县谯悲鼓角，不禁槐露浥秋袍。
登长子县城楼望潞州
作者：谢肃
朝代：明
体裁：七言律诗

太行右股山盘绕，上党城临潞水皋。欲觅人参除久渴，非关马足事遐遨。南辕直下黄河近，朔雁斜飞�塞高。日暮县谯悲鼓角，不禁槐露浥秋袍。
百步洪
作者：谢肃
朝代：明

黄河䧺吞汶泗来，百步东河如带微。顺水帆飞一鸟疾，？涛䌫掣万牛迟。苔痕不没坡仙字，云气长浮圣女祠。过客踟蹰览奇胜，彭门落日重哦诗。
百步洪
作者：谢肃
朝代：明
体裁：七言律诗

黄河雄吞汶泗来，百步东河如带微。顺水帆飞一鸟疾，�涛缆掣万牛迟。苔痕不没坡仙字，云气长浮圣女祠。过客踟蹰览奇胜，彭门落日重哦诗。
盱眙
作者：谢肃
朝代：明
体裁：七言律诗

长淮清泗东南阔，第一山当碧汉横。胜地几回经战马，客舟千里听啼莺。波涛晴动僧伽塔，草木春深义帝城。天际汴河来衮衮，陈留遗俗最关情。
真定南关晚眺
作者：谢肃
朝代：明
体裁：七言律诗

太行山麓滹沱水，临眺低徊逸兴多。水向文安归渤海，山趋怀庆奠黄河。凉风草野牛羊散，夕照榆林鸟雀过。物色关心乡社远，酒边聊赋大刀歌。
瞻峄亭次欧阳圭斋先生韵
作者：谢肃
朝代：明
体裁：七言律诗

黄栋河西一草亭，峄山相对两峰青。云浮鲁观无今古，石刻秦文似日星。游子临流方叹逝，醉翁行路巳劳形。亦知仁者偏多寿，何必丹丘住福庭。
硖石山
作者：谢肃
朝代：明

淮甸西头寻禹迹，维州硖石见辀暾。石从厚地分双壁，峰合遥天注一门。洞泊雨添波浪涌，川陂云接树林昏。会脩故垒防津要，不使奸䧺事并吞。
硖石山
作者：谢肃
朝代：明
体裁：七言律诗

淮甸西头寻禹迹，维州硖石见辀暾。石从厚地分双壁，峰合遥天注一门。洞泊雨添波浪涌，川陂云接树林昏。会脩故垒防津要，不使奸雄事并吞。
碗子城南眺广武山川
作者：谢肃
朝代：明

万叠䧺峰翠错摩，烽楼粉堞俯长萝。振衣不尽登临意，对酒聊为慨慷歌。亹亹云山连四塞，离离原黍带三河。最怜汉楚中分地，浩荡鸿沟涨渌波。
碗子城南眺广武山川
作者：谢肃
朝代：明
体裁：七言律诗

万叠雄峰翠错摩，烽楼粉堞俯长萝。振衣不尽登临意，对酒聊为慨慷歌。亹亹云山连四塞，离离原黍带三河。最怜汉楚中分地，浩荡鸿沟涨渌波。
立春日宪�言怀
作者：谢肃
朝代：明
体裁：七言律诗

迎得春还献岁前，风光浮动七闽天。岂无盘送青丝菜，况有琴弹白雪萹。纪省斗鸡须守气，南华养虎在行权。大钧生意何曾断，海柳江梅各自妍。
笠泽舣舟
作者：谢肃
朝代：明
体裁：七言绝句

秋风笠泽驻归桡，甘橘肥鲈酒一瓢。断送客愁愁不尽，夕阳黄叶洞庭遥。
紫溪道中
作者：谢肃
朝代：明
体裁：七言律诗

飞传清晨度紫溪，横空桥阁绝云霓。微波岸芷金鳞跃，细雨山樱翠羽啼。北望帝乡天咫尺，南踰闽岭路高低。皇华最感旬宣意，弭节迟回大树西。
羊肠坂
作者：谢肃
朝代：明

太行山，天井关，关南关北脩坂盘。恰似羊肠百里千万折，萦岩络嶂曲穿怀泽间。泽州城南岗阜拥，万牛服箱难引重。绝厓黑入河底深，奇石铁积坡头竦。振衣？杌上青天，时甘啸虎兼啼猿。䧺峰四嶂日色薄，大树群撼风声寒。当关有庙何丹碧，鲁叟西来游晋国。一闻蕳子杀贤臣，从此回辕馀辙迹。仞墙瞻仰重低佪，轻车荦确行崔嵬。白云在望亲舍远，翠华入想銮舆来。聊憩松亭足清旷，尘缨净濯寒泉上。遂餐梨栗度星轺，更挽藤萝到横望。横望何所见，天地都苍茫。大河沄沄通碧汉，旭日杲杲生扶桑。分明梁卫？原陆，萧瑟烟芜连黍稷。荆榛自上信陵坟，菉竹谁歌武公德。拄剑微吟气惨悽，前登碗子城巍巍。失路深怜阮校尉，摧轮大笑曹征西。何如晋王今就邸，并驾四牡安无危。蹄轮相踵日南北，关吏独问余奚来。我本石门云卧叟，偶客山东转山右。尧舜之化虽寂寞，追寻禹迹聊奔走。蟋蟀号寒再在堂，却随鸿雁向南翔。此行周览太行了，匆复俯睨黄河阳。河阳自是形胜地，天生许公才德备。公乎去矣梁木堕，落日覃怀一长喟。
羊肠坂
作者：谢肃
朝代：明
体裁：古风

太行山，天井关，关南关北脩坂盘。恰似羊肠百里千万折，萦岩络嶂曲穿怀泽间。泽州城南岗阜拥，万牛服箱难引重。绝厓黑入河底深，奇石铁积坡头竦。振衣�杌上青天，时甘啸虎兼啼猿。雄峰四嶂日色薄，大树群撼风声寒。当关有庙何丹碧，鲁叟西来游晋国。一闻蕳子杀贤臣，从此回辕馀辙迹。仞墙瞻仰重低佪，轻车荦确行崔嵬。白云在望亲舍远，翠华入想銮舆来。聊憩松亭足清旷，尘缨净濯寒泉上。遂餐梨栗度星轺，更挽藤萝到横望。横望何所见，天地都苍茫。大河沄沄通碧汉，旭日杲杲生扶桑。分明梁卫开原陆，萧瑟烟芜连黍稷。荆榛自上信陵坟，菉竹谁歌武公德。拄剑微吟气惨悽，前登碗子城巍巍。失路深怜阮校尉，摧轮大笑曹征西。何如晋王今就邸，并驾四牡安无危。蹄轮相踵日南北，关吏独问余奚来。我本石门云卧叟，偶客山东转山右。尧舜之化虽寂寞，追寻禹迹聊奔走。蟋蟀号寒再在堂，却随鸿雁向南翔。此行周览太行了，匆复俯睨黄河阳。河阳自是形胜地，天生许公才德备。公乎去矣梁木堕，落日覃怀一长喟。
美前馀姚知州董伯贤以洪武五年夏五月奉母夫人之丧归葬崇德遵诏旨也
作者：谢肃
朝代：明
体裁：七言律诗

善政作州临舜水，深心爱日在慈闱。瑶池宴罢迷仙佩，画戟香残卷綵衣。万里风霜乔木尽，故乡丘陇几人归。莫忌圣治隆仁孝，生死沾恩古所稀。
老母生朝
作者：谢肃
朝代：明
体裁：七言律诗

朝来徍气满湖堂，唤妇升堂奉寿觞。八帙慈亲颜色好，中年季子鬓毛苍。乌怜梅熟啼高树，龟爱荷新跃小塘。愿得日长如化国，永宜孙子乐无央。
自君之出矣三章
作者：谢肃
朝代：明

自君之出矣，五见桃李花。思君如蛱蝶，舞影常交加。久别自伤意，远图宁恋家。皇姑发已白，妾解供珍鲑。自君之出矣，机杼长织素。何言众绪微，积尺难盈度。亲裁衣服成，远寄关山去。愿君常被体，□□□□□。自君之出矣，对镜情何极。还将宝匣藏，恐□□□□。□□□□□，讵对孤影恻。持此待君归，照心非照色。人生孰无志，常恐时难逢。隐士抱令德，显将树奇功。顾已何拙讷，薄游向吴中。山阳既□□，淮淝亦从戎。遄归五湖澨，沦薄大江东。钟阜宏帝宅，英俊集群公。南冠幸成贷，短褐愿归农。缪与曲台议，披云睹飞龙。龙光烛宇宙，幽滞庶昭融。忽祗齐甸役，河山方复重。去乡日益远，怀亲心转忡。徒劳倚闾望，书札难可通。秦淮何浩浩，行子无留踪。驱车出关去，仰睇冥飞鸿。鸿飞不可驾，策马临北风。晓装将北征，春江正东注。回澜涨蜀雪，远岸分楚树。亭亭白狼峰，㵿㵿采石渡。即迎初日旭，复送残月曙。阴阳倏旋周，何物独如故。扣船发清讴，飞凫为回顾。孤生无百年，南北几来去。乘流虽足快，绝险自当惧。投鞭语何誇，击楫气何怒。川岳混一家，乃不畏行路。悠悠今古心，及此得□晤。斗酒且自陶，兹游谅难屡。
自君之出矣三章 其三 济江
作者：谢肃
朝代：明
体裁：古风

晓装将北征，春江正东注。回澜涨蜀雪，远岸分楚树。亭亭白狼峰，㵿㵿采石渡。即迎初日旭，复送残月曙。阴阳倏旋周，何物独如故。扣船发清讴，飞凫为回顾。孤生无百年，南北几来去。乘流虽足快，绝险自当惧。投鞭语何誇，击楫气何怒。川岳混一家，乃不畏行路。悠悠今古心，及此得□晤。斗酒且自陶，兹游谅难屡。
自君之出矣三章 其二 发应天府
作者：谢肃
朝代：明
体裁：古风

人生孰无志，常恐时难逢。隐士抱令德，显将树奇功。顾已何拙讷，薄游向吴中。山阳既□□，淮淝亦从戎。遄归五湖澨，沦薄大江东。钟阜宏帝宅，英俊集群公。南冠幸成贷，短褐愿归农。缪与曲台议，披云睹飞龙。龙光烛宇宙，幽滞庶昭融。忽祗齐甸役，河山方复重。去乡日益远，怀亲心转忡。徒劳倚闾望，书札难可通。秦淮何浩浩，行子无留踪。驱车出关去，仰睇冥飞鸿。鸿飞不可驾，策马临北风。
自君之出矣三章·其一
作者：谢肃
朝代：明
体裁：古风

自君之出矣，五见桃李花。思君如蛱蝶，舞影常交加。久别自伤意，远图宁恋家。皇姑发已白，妾解供珍鲑。自君之出矣，机杼长织素。何言众绪微，积尺难盈度。亲裁衣服成，远寄关山去。愿君常被体，□□□□□。自君之出矣，对镜情何极。还将宝匣藏，恐□□□□。□□□□□，讵对孤影恻。持此待君归，照心非照色。
自太谷上太原访徐伯让主簿不值其二子留饮
作者：谢肃
朝代：明
体裁：七言律诗

太谷县斋中夜饭，太原驿路及晨行。春风马上吹残梦，野水沤边驻远情。麦叶纤柔青出陇，杨花飘荡雪漫城。如何相访不相见，愁对江南酒一觥。
自平定至寿阳
作者：谢肃
朝代：明

平定城西束晓装，黑沙山外度连冈。断碑古木云长庙，绝壁悬萝石佛堂。白雁天清闻远唳，黄花霜重见孤芳。悠悠故道风尘静，？上看山过寿阳。
自平定至寿阳
作者：谢肃
朝代：明
体裁：七言律诗

平定城西束晓装，黑沙山外度连冈。断碑古木云长庙，绝壁悬萝石佛堂。白雁天清闻远唳，黄花霜重见孤芳。悠悠故道风尘静，�上看山过寿阳。
自查湖下湖顶还荪溪
作者：谢肃
朝代：明
体裁：七言律诗

大查湖曲地逶迤，北转萝岩万古奇。返照弄霞美女峤，冷风激树雁门祠。木犍稳载芦箫响，小鸟惊看席帽欹。黄叶满林茅屋近，不妨吟啸过溪迟。
自查湖下湖顶还荪溪
作者：谢肃
朝代：明
体裁：七言律诗

大查湖曲路逶迤，北转萝岩万石奇。返照弄霞姜女峤，泠风激树雁门祠。水犍稳载芦箫响，山鸟惊看席帽欹。黄叶满林茅屋近，不妨吟啸过溪迟。
自荪溪上湖顶至查湖唐志道别墅
作者：谢肃
朝代：明
体裁：七言律诗

芳荪溪上度横桥，一径缘山廿里遥。悬溜百寻穿石罅，晴暾五色上林标。振衣兰岳乘云气，散发萝岩看海潮。晚酌隐君湖墅好，白鸥波阔树萧萧。
自荪溪上湖顶至查湖唐志道别墅
作者：谢肃
朝代：明

芳荪溪上度横桥，一径缘山廿里遥。悬溜百寻穿石罅，晴暾五色上林标。振衣兰岳乘云气，？发萝岩看海潮。晚酌隐君湖墅好，白鸥波阔树䔥䔥。
自讼
作者：谢肃
朝代：明

眼前生死日纷纷，天地无心亦断䰟。此事难平谁料理，劫灰中有玉俱焚。偶来尘世五旬三，多少悲欢好恶兼。本性不随身共灭，皎如沧海出秋蟾。
自讼·其一
作者：谢肃
朝代：明

眼前生死日纷纷，天地无心亦断䰟。此事难平谁料理，劫灰中有玉俱焚。
自讼·其一
作者：谢肃
朝代：明
体裁：七言绝句

眼前生死日纷纷，天地无心亦断魂。此事难平谁料理，劫灰中有玉俱焚。
自讼·其二
作者：谢肃
朝代：明
体裁：七言绝句

偶来尘世五旬三，多少悲欢好恶兼。本性不随身共灭，皎如沧海出秋蟾。
自龙窝上故关
作者：谢肃
朝代：明
体裁：七言律诗

万重山崦无行处，一转龙窝有路通。跨涧石桥花掩冉，负厓金佛树蒙茏。迢遥绝塞方烦足，沆漭曾云巳荡胸。乘兴似游人世外，未须玄圃觅仙宫。
至太原
作者：谢肃
朝代：明
体裁：七言律诗

爱饮蒲萄酒自携，晋阳游子气如霓。横天雪岭飞鸿度，捲地风沙战马嘶。边色苍苍烽橹外，乡愁渺渺海云西。谁言大道平如砥，仗剑应须断蒺藜。
至泉州府决漳州卫狱寓分司作
作者：谢肃
朝代：明
体裁：七言律诗

莫道泉南非要地，遥从海外控诸夷。云涛大舶来犀象，烽橹雄城驻虎貔。正拟观风敷帝德，先应决狱示皇威。此时若有民愁叹，按部深惭着绣衣。
至泽州
作者：谢肃
朝代：明
体裁：七言律诗

汾上车来经几驿，羊头阨尽见平坡。三嵏庙下戴星饭，七岭店前冲雨过。西忆重华渔护泽，东临尚父老朝歌。太行千仞衣堪振，望见飞云柰远何。
至潍城
作者：谢肃
朝代：明
体裁：古风

乔林则羽栖，重渊必鳞泳。人生大化中，行止乃不定。耕莘方自乐，幡然荅三聘。二疏辞汉廷，贤哉孰能竞。好爵何必萦，卑职在求称。兹利苟获心，外物焉足病。潍阳冲要地，书社古云盛。黍稷既丰穰，栋宇复辉映。谁云其俗夸，功利务相胜。实敦诗与书，过化赖贤圣。区区流窜馀，无以赞官政。政平民乃康，第恐余不佞。岂无管幼安，高蹈辽海夐。生刍倘可招，敢不深起敬。
至镇江
作者：谢肃
朝代：明
体裁：七言律诗

封事相关入帝京，舡临京口敢迟行。江流清激金山寺，地势雄盘铁瓮城。丹阙翔云双彩凤，青冥披雾两苍鹰。仪刑不是忘钦恤，要为天家辅太平。
至镇江
作者：谢肃
朝代：明

封事相关入帝京，船临京口敢迟行。江流清激金山寺，地势雄盘铁瓮城。丹阙翔云双彩凤，青冥披雾两苍鹰。仪刑不是忘钦恤，要为天家辅太平。
舍弟原仁以驴车自太原来迎我于真定
作者：谢肃
朝代：明

我寓恒阳馀十日，青？方逐小车来。即呼严老装书册，仍别刘郎把酒杯。赵国新封滹水险，淮阴故道土门？。太行遮莫高千仞，不到河东岂浪回。
舍弟原仁以驴车自太原来迎我于真定
作者：谢肃
朝代：明
体裁：七言律诗

我寓恒阳馀十日，青�方逐小车来。即呼严老装书册，仍别刘郎把酒杯。赵国新封滹水险，淮阴故道土门开。太行遮莫高千仞，不到河东岂浪回。
苏台怀古
作者：谢肃
朝代：明
体裁：七言律诗

鸟喙含羞还故国，蛾眉扬笑入深宫。龙舟夜醉天池月，仙乐秋传桂苑风。错料敌雠难遽复，那知霸业易成空。层楼景物如前日，麋鹿自游春草丰。
荅叶周道见寄
作者：谢肃
朝代：明
体裁：七言律诗

故人远戍萧关外，逸士乔栖越水干。天入金罍丹气暖，地连青海铁衣寒。应邀汉月倾边酒，欲御泠风振羽翰。紫极翱翔终迟汝，暂时行路勿云艰。
荅叶周道见赠
作者：谢肃
朝代：明

战国文章巳不醇，䧺奇只合数先秦。泰山碣石云天表，未许燕然继后尘。
荅叶周道见赠
作者：谢肃
朝代：明
体裁：七言绝句

战国文章巳不醇，雄奇只合数先秦。泰山碣石云天表，未许燕然继后尘。
荥阳
作者：谢肃
朝代：明
体裁：古风

济水出王屋，既伏仍流行。大河不能限，东南溢为荥。荥阳古虢邑，鼎峙京索城。虎牢足形胜，河汴扬濯清。晋楚既迭霸，刘项复兵争。成皋口宜守，敖仓粟方盈。创业虽足赖，匪德何由成。东都绍炎祚，不席地势兴。山川失险阻，天地载清宁。昭代御宇内，兹土丽神京。人民日巳众，击壤歌隆平。焉知客游士，念此愧深情。愿为东飞鹤，一举还蓬瀛。
荪溪别墅
作者：谢肃
朝代：明
体裁：七言律诗

懒峰霞气午湖烟，映带幽栖屋数椽。春畹光风兰叶盛，秋篱凉露菊花妍。巳深庞老鼋鼍窟，不露成公政事萹。天理物情如烛照，更应几度绝韦编。
荪溪别墅梅花盛开
作者：谢肃
朝代：明

白马湖东岁云晏，残雪茅居俯林涧。邂逅南枝一点春，歘忽䌓花千树粲。满地峥嵘明月阴，连空窈宨仙云深。银阙凝光何照耀，蕊宫爽气常萧森。悠悠物外清游别，淡淡琴中三弄歇。谩将觞酌冶天和，未怕笛声吹石裂。青苔坐吟无洒扫，风日清佳春正好。却念逢春欲白头，岂不令人思远道。广陵开时明海暾，天平折处横龙门。绝艳迎人西子湖，暗香随马八公村。冶亭山寒归梦短，城头欲曙霜角断。飞花有意送行车，倦客无聊经野馆。自落三齐又二年，不见玉面生暄妍。非无红紫纷作阵，转觉涕泪如奔川。花应笑我长漂荡，失脚真成落尘冈。那知万里得生还，仍向故园追胜赏。后时花落芳事阑，黄鸟阴成佳实䌓。年年看花足吾乐，不妨静寄东轩间。
荪溪别墅梅花盛开
作者：谢肃
朝代：明
体裁：古风

白马湖东岁云晏，残雪茅居俯林涧。邂逅南枝一点春，歘忽繁花千树粲。满地峥嵘明月阴，连空窈宨仙云深。银阙凝光何照耀，蕊宫爽气常萧森。悠悠物外清游别，淡淡琴中三弄歇。谩将觞酌冶天和，未怕笛声吹石裂。青苔坐吟无洒扫，风日清佳春正好。却念逢春欲白头，岂不令人思远道。广陵开时明海暾，天平折处横龙门。绝艳迎人西子湖，暗香随马八公村。冶亭山寒归梦短，城头欲曙霜角断。飞花有意送行车，倦客无聊经野馆。自落三齐又二年，不见玉面生暄妍。非无红紫纷作阵，转觉涕泪如奔川。花应笑我长漂荡，失脚真成落尘冈。那知万里得生还，仍向故园追胜赏。后时花落芳事阑，黄鸟阴成佳实繁。年年看花足吾乐，不妨静寄东轩间。
荷伞
作者：谢肃
朝代：明
体裁：七言排律

客行触暑向湖涯，拗得青荷作伞持。岛雨乍来珠乱走，浦风飒至扇同挥。清香立鹭空思近，圆影游龟竟失依。正爱微凉消热恼，敢论高盖带倾危。水中好葺湘累室，阵外何妨蜀客衣。谁谓脆柔难久恃，自怜芳洁少相知。截筒拚饮匏尊尽，屑蒂须将肺病治。摧折敷荣吾庇赖，休歌柱镜不堪为。
萧何冢
作者：谢肃
朝代：明
体裁：古风

靡靡衢路遥，行辕驻阳武。崇丘积蔓屮，云葬萧何所。念此人中杰，张韩乃其伍。荣名不足矜，所贵忠事主。入关当王之，背约自西楚。劝王都汉中，视死诚孰愈。养民以致贤，立国谁敢侮。三秦良易定，三河不难取。荐信登将坛，灭羽向垓下。帝业一以成，元勋著千古。萧萧白杨风，日暮振天宇。悲吟昼一歌，欲去重延伫。
虎丘
作者：谢肃
朝代：明
体裁：七言律诗

天末诸峰奔万马，虎丘却峙独超群。钟声晓落湖江月，山色晴分楚越云。台迥瑶琴残凤曲，池深宝剑閟龙纹。勾吴奇观登临里，据石兴歌对夕曛。
虞美人歌
作者：谢肃
朝代：明

美人巳为英雄死，乡里犹绵岁时祀。娟然珠翠照罗帷，两两女巫歌舞起。短箫咽鼓相喧啾，回风吹入楚云愁。楚云为雨几千里，似洗重瞳陔下羞。山河百战雄图丧，顾妾何劳悲玉帐。宝剑临危妾自裁，素心不贰君应谅。愿从跃马出重围，艰难又渡淮西涯。终将血染原上土，空馀碧草春离离。我忆从军经此地，南公慷慨言遗事。香䰟一断招不来，今日荒祠堪重哀。
虞美人歌
作者：谢肃
朝代：明
体裁：古风

美人巳为英雄死，乡里犹绵岁时祀。娟然珠翠照罗帷，两两女巫歌舞起。短箫咽鼓相喧啾，回风吹入楚云愁。楚云为雨几千里，似洗重瞳陔下羞。山河百战雄图丧，顾妾何劳悲玉帐。宝剑临危妾自裁，素心不贰君应谅。愿从跃马出重围，艰难又渡淮西涯。终将血染原上土，空馀碧草春离离。我忆从军经此地，南公慷慨言遗事。香魂一断招不来，今日荒祠堪重哀。
见月行
作者：谢肃
朝代：明
体裁：古风

悠悠异乡人，望望故乡月。四十二回天上圆，回回见月归心折。我家高堂临海城，阿母向天看月行。月行若照儿行处，应念白发增新明。少妇持杯月中立，劝姑赏月还暗泣。良人在远妇独眠，洞房月冷如黄泉。寻常有月谁不看，别离看月情始见。
读霍光传
作者：谢肃
朝代：明
体裁：七言绝句

癈立县官翻覆手，中兴勋业更归谁。一封奏失人臣道，千古延年汉伯夷。
谒伏生祠
作者：谢肃
朝代：明

鸡鸣起冠带，驱马出邹邑。敬谒伏生祠，堂陛邈难及。上古帝王书，冥心事时习。惜哉乖世用，荏苒馀九十。孰知天慭遗，绝学赖之立。流传廿八篇，奥义诚乃急。区区梅内史，所上何杂集。古文反平易，今文独艰涩。冥茫千载疑，欲剖空汲汲。况复治道微，断简谁为缉。问生寂无言，再拜重？悒。
谒伏生祠
作者：谢肃
朝代：明
体裁：古风

鸡鸣起冠带，驱马出邹邑。敬谒伏生祠，堂陛邈难及。上古帝王书，冥心事时习。惜哉乖世用，荏苒馀九十。孰知天慭遗，绝学赖之立。流传廿八篇，奥义诚乃急。区区梅内史，所上何杂集。古文反平易，今文独艰涩。冥茫千载疑，欲剖空汲汲。况复治道微，断简谁为缉。问生寂无言，再拜重�悒。
谒朱文公祠堂
作者：谢肃
朝代：明
体裁：七言律诗

太守祠堂倚翠冈，坐间龙象是陈黄。草生书带祗园里，树蔚甘棠瘴海阳。川岳何年如带砺，墉壕终古似金汤。边氓得离干戈苦，一饭犹应祝圣皇。
谒镇闽王庙
作者：谢肃
朝代：明
体裁：七言律诗

钓龙台临江水隅，上有玉殿祠亡诸。闽地称王因禹后，汉朝封国在秦馀。潮喧鼓吹来沧海，云拂旌旗拥碧虚。自古神明归正直，双蛇出没定何如。
谕虎行
作者：谢肃
朝代：明
体裁：古风

海风捲雨闽天晴，揽辔晚出莆田城。人言前山有猛虎，山雨乍歇溪水鸣。邮亭传舍去路永，古榕茂荔连林青。极目人烟渺萧瑟，猛虎夜吼如雷轰。当前立马一叱虎，卒隶意气方峥嵘。铁篮焚火明夺昼，照曜厓谷无潜形。颓然虎伏作卧石，利牙铦爪徒狰狞。纵逢乳犬那敢搏，孰谓百兽犹震惊。我职分符省风俗，狐兔必扫豺狼逐。于菟跑跃最豪雄，啖人肥已当先戮。林飙泠泠山月落，伏虎欲行还踯躅。应愧寻常肆凶虐，深掩双睛光煜煜。于菟于菟，毋为狂且。圣人宁百姓，汝辈必在驱。烈士不杀汝，民害终未除。弯我乌号重二石，拔我龙泉长三尺。截汝头骨贯汝胸，汝皮我寝肉我食，汝虽后悔奚所益。不如蓄威武，为帝守九关。见者皆畏爱，文采何斑斑。
谕虎行
作者：谢肃
朝代：明

海风捲雨闽天晴，揽辔晚出莆田城。人言前山有猛虎，山雨乍歇溪水鸣。邮亭传舍去路永，古榕茂荔连林青。极目人烟渺萧瑟，猛虎夜吼如雷轰。当前立马一叱虎，卒隶意气方峥嵘。铁篮焚火明夺昼，照曜厓谷无潜形。颓然虎伏作卧石，利牙铦爪徒狰狞。纵逢乳犬那敢搏，孰谓百兽犹震惊。我职分符省风俗，狐兔必扫豺狼逐。於菟跑跃最豪䧺，啖人肥已当先戮。林飙泠泠山月落，伏虎欲行还踯躅。应愧寻常肆凶虐，深掩双睛光煜煜。于菟于菟，毋为狂且。圣人宁百姓，汝辈必在驱。烈士不杀汝，民害终未除。弯我乌号重二石，拔我龙泉长三尺。截汝头骨贯汝胸，汝皮我寝肉我食，汝虽后悔奚所益。不如蓄威武，为帝守九关。见者皆畏爱，文采何斑斑。
赋大丹
作者：谢肃
朝代：明
体裁：七言律诗

浮世何人不学仙，仙成高举定何年。一神变化非无地，万息周流自有天。霜海波澄红日丽，秋旻云尽玉蟾悬。谁能问我金丹诀，大笑无言在目前。
赋小游仙
作者：谢肃
朝代：明
体裁：七言律诗

玉节霓旌到处游，右登玄圃左瀛洲。安期大枣亲曾吃，西母蟠桃屡得偷。要眇吹笙缑氏馆，留连醉酒碧云楼。还怜误读黄庭字，一落人间五百秋。
赋柳
作者：谢肃
朝代：明
体裁：七言律诗

石阑垂柳向春生，生态于人若有情。绮席低佪凝黛近，青楼纤细舞腰轻。荡月渌水沿吴苑，把酒东风唱渭城。无赖故交零落尽，为谁欹枕听流莺。
超然台歌
作者：谢肃
朝代：明
体裁：古风

东方千里遭旱蝗，嗷嗷赤子何仓忙。使君适来守高密，快意岂复如钱塘。钱唐绝胜高密好，却背烟花行野草。雕鞍不稳画船安，脱粟易饥香稻饱。繁华回首得萧条，膏泽如流堪沃焦。吾民无忧使君乐，乐意超然谁最超。超然台高北城上，使君与民同登望。民爱使君如父母，千载牲醪不能忘。昔我读公文，今我登公台。台前风景发人兴，再拜公像还低佪。西瞻穆陵关，东俯琅琊岛。勃海汪洋碣石孤，常山嵚崟马耳小。潍淄流水更悠悠，叹息前人都巳休。唯有卢遨挟仙侣，至今来往卢峰游。因招羡门子，便约安期辈。嵯峨切云冠，缥缈凌风佩。纷然为我集台端，白日连空旌节寒。紫霞深杯和石髓，如瓜大枣行金盘。就中一翁称地主，调笑群仙迭歌舞。玉壶天开俄项间，碧桃春融千万古。我幸承清宴，妙诀从此传。会使日轮生月窟，神明无处不超然。
辛亥冬十月九日从余兄原礼及陆好问刘主敬同登萝岩倚圣屏憩禅庵饮清凉池临筀竹湾谒龙湫玩仙李遂宿绝顶看月明日南俯大小车岩望东西二岭还北崖瞰石龟石笋复游眺久之乃下山所得奇胜赋长句五首
作者：谢肃
朝代：明

虞丘东北有萝山，千丈月梯半日攀。磐石醉眠天籁发，孤松笑抚我心闲。海澄采药仙舟外，云暗藏书禹穴间。且就草堂留一宿，东峰和月弄潺湲。云际扪萝倚蔚蓝，圣屏北面憩禅庵。万年龟化厓间石，勺水龙藏树底潭。倒看溟波涵返照，遥临吴峤带晴岚。振衣自爱登千仞，不独烟霞最所耽。绝献岧峣万仞崇，平看河汉亘长空。清凉池静鱼吞月，筀竹厓高虎啸风。兴在石潭仙李碧，梦回云榭佛灯红。十年尘土今潇洒，来往当为采蕨翁。曾游海岳极幽遐，况在乡山意又加。巳旱欲呼龙作雨，未春先借李生花。匏尊玩月东西岭，金策穿云大小车。若得结茅依翠谷，只凭义易了生涯。山势东驰复北盘，巉岩峰顶土平宽。风回丹壁江湖动，天接青萝日月寒。鍊玉魏公来九井，佩霞姜女度曾峦。为余细说玄宫秘，石笋凌虚也不难。
辛亥冬十月九日从余兄原礼及陆好问刘主敬同登萝岩倚圣屏憩禅庵饮清凉池临筀竹湾谒龙湫玩仙李遂宿绝顶看月明日南俯大小车岩望东西二岭还北崖瞰石龟石笋复游眺久之乃下山所得奇胜赋长句五首·其一
作者：谢肃
朝代：明
体裁：七言律诗

虞丘东北有萝山，千丈月梯半日攀。磐石醉眠天籁发，孤松笑抚我心闲。海澄采药仙舟外，云暗藏书禹穴间。且就草堂留一宿，东峰和月弄潺湲。
辛亥冬十月九日从余兄原礼及陆好问刘主敬同登萝岩倚圣屏憩禅庵饮清凉池临筀竹湾谒龙湫玩仙李遂宿绝顶看月明日南俯大小车岩望东西二岭还北崖瞰石龟石笋复游眺久之乃下山所得奇胜赋长句五首·其三
作者：谢肃
朝代：明
体裁：七言律诗

绝献岧峣万仞崇，平看河汉亘长空。清凉池静鱼吞月，筀竹厓高虎啸风。兴在石潭仙李碧，梦回云榭佛灯红。十年尘土今潇洒，来往当为采蕨翁。
辛亥冬十月九日从余兄原礼及陆好问刘主敬同登萝岩倚圣屏憩禅庵饮清凉池临筀竹湾谒龙湫玩仙李遂宿绝顶看月明日南俯大小车岩望东西二岭还北崖瞰石龟石笋复游眺久之乃下山所得奇胜赋长句五首·其二
作者：谢肃
朝代：明
体裁：七言律诗

云际扪萝倚蔚蓝，圣屏北面憩禅庵。万年龟化厓间石，勺水龙藏树底潭。倒看溟波涵返照，遥临吴峤带晴岚。振衣自爱登千仞，不独烟霞最所耽。
辛亥冬十月九日从余兄原礼及陆好问刘主敬同登萝岩倚圣屏憩禅庵饮清凉池临筀竹湾谒龙湫玩仙李遂宿绝顶看月明日南俯大小车岩望东西二岭还北崖瞰石龟石笋复游眺久之乃下山所得奇胜赋长句五首·其五
作者：谢肃
朝代：明
体裁：七言律诗

山势东驰复北盘，巉岩峰顶土平宽。风回丹壁江湖动，天接青萝日月寒。鍊玉魏公来九井，佩霞姜女度曾峦。为余细说玄宫秘，石笋凌虚也不难。
辛亥冬十月九日从余兄原礼及陆好问刘主敬同登萝岩倚圣屏憩禅庵饮清凉池临筀竹湾谒龙湫玩仙李遂宿绝顶看月明日南俯大小车岩望东西二岭还北崖瞰石龟石笋复游眺久之乃下山所得奇胜赋长句五首·其四
作者：谢肃
朝代：明
体裁：七言律诗

曾游海岳极幽遐，况在乡山意又加。巳旱欲呼龙作雨，未春先借李生花。匏尊玩月东西岭，金策穿云大小车。若得结茅依翠谷，只凭义易了生涯。
过刘则敬五叠山房闻莺
作者：谢肃
朝代：明
体裁：七言律诗

五叠山阴坐石房，爱听黄鸟韵笙簧。东风急处野花落，小雨乾时绿树凉。伐木敢忘求益友，携柑长忆醉华觞。秪今发白风流在，细咏绵蛮重慨慷。
过古通源驿
作者：谢肃
朝代：明

使过闽越极南隅，海岛江岑混一图。出没云霞旋日月，不浮弱水得方壶。每笑浮生滞一隅，长风忽尔送南图。天池不隔仙洲路，欲醉方平十二壶。
过古通源驿·其一
作者：谢肃
朝代：明
体裁：七言绝句

使过闽越极南隅，海岛江岑混一图。出没云霞旋日月，不浮弱水得方壶。
过古通源驿·其二
作者：谢肃
朝代：明
体裁：七言绝句

每笑浮生滞一隅，长风忽尔送南图。天池不隔仙洲路，欲醉方平十二壶。
过秦门
作者：谢肃
朝代：明

秦帝何多？，劳民不暂闲。？关吞六国，临海望三山。仙舸将风解，延舆载鲍还。空令胸石阙，相对愧苍颜。
过秦门
作者：谢肃
朝代：明
体裁：五言律诗

秦帝何多�，劳民不暂闲。开关吞六国，临海望三山。仙舸将风解，延舆载鲍还。空令胸石阙，相对愧苍颜。
过秦门
作者：谢肃
朝代：明

秦帝何多𣣔，劳民不暂闲。𨳩关吞六国，临海望三山。仙舸将风解，延舆载鲍还。空令胸石阙，相对愧苍颜。
过耐牢坡闸观梁山水涨
作者：谢肃
朝代：明
体裁：七言律诗

三宿淹留会同闸，一帆飞过耐牢坡。旧来禾黍秋风地，今作蒲莲野水波。岸决黄河方泛溢，尘生碧海定如何。苍茫天意知谁解，北望梁山一浩歌。
过营丘
作者：谢肃
朝代：明
体裁：古风

幽蓟既分燕，曲阜亦封鲁。全齐周四履，王室资夹辅。眷言东大藩，镇靖自前古。左奠瀛海翻，右㩀泰山阻。匪直形胜会，曾是贤哲处。丹书藏太公，内政脩仲父。田单复社稷，鲁连委圭组。高风邈难攀，奇计畴为举。伯王事复湮，末俗变风土。矧乃邹孟氏，特达王道语。谅哉见阔迂，未可干世主。皇明御宇宙，文教戢威武。七篇仁义存，于治非小补。伊余餐至言，无馁方自许。重经纡辙地，瞻仰极延伫。雪宫有曩基，画邑无遗堵。耿耿钦圣心，申章莫能抒。
过高邮
作者：谢肃
朝代：明

方舟越湖江，厉马趋海岱。秦邮道所经，抚事一长嘅。乾符失其握，政弊民自溃。群䧺相并吞，中土正憔悴。长弓海陵来，飞镞颇坚锐。遂令百万师，竟屈三五队。效顺乃天启，斗藩制吴会。干戈纷四邻，柱石矻当代。运去不可追，战死亦何悔。岂复念姑苏，麋鹿游已再。曩余过兹城，薄从嫖姚征。时事谅殊昔，桑麦还青青。浟浟甓社水，流血一何腥。想见断头将，云旗扬窈冥。
过高邮
作者：谢肃
朝代：明
体裁：古风

方舟越湖江，厉马趋海岱。秦邮道所经，抚事一长嘅。乾符失其握，政弊民自溃。群雄相并吞，中土正憔悴。长弓海陵来，飞镞颇坚锐。遂令百万师，竟屈三五队。效顺乃天启，斗藩制吴会。干戈纷四邻，柱石矻当代。运去不可追，战死亦何悔。岂复念姑苏，麋鹿游已再。曩余过兹城，薄从嫖姚征。时事谅殊昔，桑麦还青青。浟浟甓社水，流血一何腥。想见断头将，云旗扬窈冥。
还至会稽寄乡中诸公
作者：谢肃
朝代：明
体裁：七言律诗

南北飘零短发斑，故乡今喜得生还。大车碧辗中原草，小舸青看两浙山。五斗米轻元亮达，一杯酒重季鹰间。预欣会合应联句，捲海搜春思不悭。
送侄太五往临濠迎父丧归葬
作者：谢肃
朝代：明

云气阴沉日色微，泣亲孤子血霏霏。古来虽有招䰟葬，此去应须抱骨归。越甸江山凋木叶，淮屯风雨湿麻衣。苍天岂不怜纯孝，看汝舟车驶若飞。
送侄太五往临濠迎父丧归葬
作者：谢肃
朝代：明
体裁：七言律诗

云气阴沉日色微，泣亲孤子血霏霏。古来虽有招魂葬，此去应须抱骨归。越甸江山凋木叶，淮屯风雨湿麻衣。苍天岂不怜纯孝，看汝舟车驶若飞。
送共论治道秀才赴京
作者：谢肃
朝代：明
体裁：七言律诗

皇帝龙飞十五年，紫泥诏下九重天。欲令万姓俱安业，先敕群司各荐贤。治道魁宏须极盛，圣心精一是真传。太平何幸亲临遇，送尔朝京快着鞭。
送刘用章郎中赴浙东李司徒幕
作者：谢肃
朝代：明
体裁：五言律诗

战尘犹未息，推节佐中台。幕府安边策，江山祖带杯。将星临越地，王气蔼苏台。努力成勋业，徵书早晚来。
送咸阳知县庄九畴之官
作者：谢肃
朝代：明
体裁：七言律诗

暂时学稼出淮村，一日瞻天入午门。又向清朝纡宠命，可无佳政及黎元。锦波杨子浮春色，绿草秦城没烧痕。莫惜此行千里别，唯应思荅主人恩。
送唐知府还朝
作者：谢肃
朝代：明
体裁：七言律诗

淮甸古来多俊杰，府公今代更贤能。三年作郡民父母，一日还朝帝股肱。天近储宫沾海润，风随官舸戛云层。钱清江上共相送，光价刘公百倍增。
送喻士文之柳州马田县丞
作者：谢肃
朝代：明
体裁：七言律诗

丹符佐邑龙城去，金阙曾为论治人。解听萧韶知圣德，好将冠冕化文身。公庭榕叶莺声巧，江水杨花鹢首新。公退从容询往事，罗池碑刻涴苔痕。
送喻汤佐由试佥事降文昌县主簿
作者：谢肃
朝代：明
体裁：七言律诗

文昌主簿新纡宠，平乐分司旧拜恩。獬豸高峨冠上角，凤皇深护棘中身。问津海涌琼崖晓，辞阙天回紫极春。自古功名归秀士，好将惠泽溥黎民。
送戴允言赴教官之召
作者：谢肃
朝代：明
体裁：七言律诗

圣主旁求弟子师，敕书飞下浙东涯。画舡遂击龙江楫，丹桂应攀月殿枝。三荣天人归奏对，五经阃奥入论思。野夫不耐中年别，添得秋风满鬓丝。
送戴允言赴教官之召
作者：谢肃
朝代：明

圣主旁求弟子师，敕书飞下浙东涯。画船遂击龙江楫，丹桂应攀月殿枝。三荣天人归奏对，五经阃奥入论思。野夫不耐中年别，添得秋风满鬓丝。
送戴先生应诏
作者：谢肃
朝代：明

束帛加金贲海乡，特舟千里上龙江。天光照人尺五近，文气凌云万丈长。善走宛驹归汉苑，和鸣？凤识周冈。定知黼黻皇猷日，金水河春细柳黄。
送戴先生应诏
作者：谢肃
朝代：明
体裁：七言律诗

束帛加金贲海乡，特舟千里上龙江。天光照人尺五近，文气凌云万丈长。善走宛驹归汉苑，和鸣�凤识周冈。定知黼黻皇猷日，金水河春细柳黄。
送朱止善知福州府
作者：谢肃
朝代：明
体裁：七言律诗

圣主御天图盛治，侍臣荐剡及遗材。殿廷晓奉月符出，闽海春迎五马来。到郡应脩使君闸，过家还上越王台。共传富贵如翁子，半百声名动上台。
送杨知州赴吴江
作者：谢肃
朝代：明

五湖带三江，形势东南䧺。名州控其会，万井烟涛中。鱼虾足鲜食，况乃粳稻充。民生亦云遂，歉岁稀困穷。所忧鲸鲵作，赤手难折冲。至今边岸荡，浊浪吹阴风。谁能麾壮士，㩀险浮艨艟。犀甲习水战，一扫妖氛空。杨侯任州伯，伟略蟠奇胸。下当理民事，上当恢武功。
送杨知州赴吴江
作者：谢肃
朝代：明
体裁：古风

五湖带三江，形势东南雄。名州控其会，万井烟涛中。鱼虾足鲜食，况乃粳稻充。民生亦云遂，歉岁稀困穷。所忧鲸鲵作，赤手难折冲。至今边岸荡，浊浪吹阴风。谁能麾壮士，㩀险浮艨艟。犀甲习水战，一扫妖氛空。杨侯任州伯，伟略蟠奇胸。下当理民事，上当恢武功。
送梁典史朝觐
作者：谢肃
朝代：明
体裁：七言律诗

皇治无为自有声，沨沨歌颂献花平。四方海岳安坤轴，八表星辰粲帝青。民在乡闾真力土，士游庠序必明经。参军暂主芙蓉幕，便奉天书报政成。
送汪约斋往云南
作者：谢肃
朝代：明
体裁：七言绝句

天家虎将发三门，一扫云南息垢氛。欲问乌蒙乌撒事，翠珉须诵雪楼文。
送浙东宪史陈天祥归永嘉
作者：谢肃
朝代：明
体裁：七言律诗

送客临江小小亭，官梅华发酒初醒。舟前浪起蛟门白，马首风回雁荡青。进食吏人趋传舍，牵衣儿女拜中庭。会令宪法行东国，三尺铦刀始发硎。
送淮南陈副枢之行宣政院同知
作者：谢肃
朝代：明
体裁：七言律诗

长拥虎军纡将略，忽分龙节出春城。朝恩固合加先达，祠禄由来养老成。浙右湖山新象教，淮南草木识威名。赐环早晚居君侧，前席何须召贾生。
送王允诚任咸阳县丞
作者：谢肃
朝代：明
体裁：七言律诗

龙江杨柳拂春烟，拗赠新条作马鞭。宝剑有光终贯斗，太珠脱翳岂沉渊。入关纵涉三千里，见日须瞻天五天。旷荡圣恩何以报，应同黎庶祝尧年。
送王允诚赴教官之召
作者：谢肃
朝代：明

济南佐邑调秦中，再黜归来气转䧺。深雾拟藏山里豹，迅雷惊化壁间龙。治安有荣陈天陛，道德无为出帝衷。莫谓一经徒白首，皋比随地拂春风。
送王允诚赴教官之召
作者：谢肃
朝代：明
体裁：七言律诗

济南佐邑调秦中，再黜归来气转雄。深雾拟藏山里豹，迅雷惊化壁间龙。治安有荣陈天陛，道德无为出帝衷。莫谓一经徒白首，皋比随地拂春风。
送王知县上计朝京
作者：谢肃
朝代：明
体裁：七言排律

封章上计宜居最，奉命朝天在及期。帝阙九重环象魏，王春一统发华夷。斑联簪笏扬休日，乐听萧韶锡宴时。既向枫宸沾圣泽，好归花县慰民思。殷勤农父耕田劝，揖逊乡人饮酒仪。寡妇何烦孟尝诉，李娥仍诔度公辞。淳风百里真堪复，善政三年属有为。莫道外官非近侍，钟山咫尺五云飞。
送翱天碧住萧山净土寺
作者：谢肃
朝代：明
体裁：七言律诗

罗刹江东宝地幽，袈裟独上木兰舟。青山玄度同深隐，采笔文通结胜游。双树吹香连竺国，杂花飞雨洒皇州。道心何处非清净，雪里芭蕉海上鸥。
送舍弟原臣之太谷县主簿
作者：谢肃
朝代：明
体裁：七言律诗

常棣华前酒一觞，怜渠楚蜀久飘扬。三春入觐来天阙，万里承恩涉太行。亲舍遥瞻云白白，客车深护树苍苍。在官佐政须清谨，伫听贤声到故乡。
送舍弟忠归上虞
作者：谢肃
朝代：明
体裁：七言律诗

汝兄随牒犹为客，吾弟从游巳弊衣。霸国江山孤剑立，海天风雨一帆归。慈亲发白生新念，先陇松青慨远违。亦欲载书还别墅，于今长路有危机。
送蔡参军南还
作者：谢肃
朝代：明

上相总戎临阃外，参军奉使趣征西。长江波浪迎龙节，两楚风云入马蹄。出塞新诗工自赋，击壶如意醉能携。䧺藩归报边疆事，万里行将息鼓鞞。
送蔡参军南还
作者：谢肃
朝代：明
体裁：七言律诗

上相总戎临阃外，参军奉使趣征西。长江波浪迎龙节，两楚风云入马蹄。出塞新诗工自赋，击壶如意醉能携。雄藩归报边疆事，万里行将息鼓鞞。
送薛文举赴京师
作者：谢肃
朝代：明
体裁：七言律诗

帝念苍生望治安，诏令多士起为官。壮心休道分苻易，好手当知补衮难。秋水江湖浮去舸，晓云宫阙戴朝冠。会承天语询时政，应有嘉言沥寸丹。
送行人蔡英夫奉旨颁流求国王印宝就与国王之来享者二人同驾海舟自福建起柁
作者：谢肃
朝代：明
体裁：七言律诗

五虎门西叠鼓挝，行人承诏自皇家。刻金鸟篆颁王号，建节龙骧戛海霞。两国夷君归绝岛，万年天子御中华。预知奉使旋京日，浩荡秋涛涌月槎。
送贺宗武之太原府照磨
作者：谢肃
朝代：明

中都奉诏诣南京，画省抡？得俊英。巳睹凤凰如帝德，仍歌蟋蟀见民情。亲王？国河山壮，列宿悬天昴毕明。府幕只今须婉画，一麾他日看专城。
送贺宗武之太原府照磨
作者：谢肃
朝代：明
体裁：七言律诗

中都奉诏诣南京，画省抡�得俊英。巳睹凤凰如帝德，仍歌蟋蟀见民情。亲王开国河山壮，列宿悬天昴毕明。府幕只今须婉画，一麾他日看专城。
送钟伯震赴江陵
作者：谢肃
朝代：明

方城山高江汉长，江陵㫺日居荆王。累叶豪华不可当，五千馀里开封疆。南冯苍梧带沅湘，北㩀陉塞连邹阳。巫巴靖谧淮浙宁，师旅财赋雄且强。合纵诸侯向山东，挥戈足驱秦虎狼。盘血未乾巳背盟，熊槐此谋诚不臧。况复章华为内荒，亲密䜛佞疏忠良。竟入武关身殒亡，国人哀痛摧肝肠。顷襄胡乃与秦平，大鸟不射空彷徨。一朝白起拔郢城，两东门芜吁可伤。后来牧守刘景升，坐谈西伯控一方。先主因之取益梁，伏龙凤雏皆奋扬。龙慄中原关羽独，大帝屯师窥两国。五朝君臣循轨躅，屏蔽上流关失得。皇明幅员包海岳，蛮貊羌夷咸率服。唾尔成都弹丸蹙，山川形势胡不觌。浮我江陵千舰粟，十万貔貅行水陆。歘忽星桥在吾目，献捷南京定神速。江陵贰令才谞足，此时焉得虚縻禄。即将善政敷遗俗，却步岩廊鸣佩玉，万里青云一黄鹄。
送钟伯震赴江陵
作者：谢肃
朝代：明
体裁：古风

方城山高江汉长，江陵昔日居荆王。累叶豪华不可当，五千馀里开封疆。南冯苍梧带沅湘，北㩀陉塞连邹阳。巫巴靖谧淮浙宁，师旅财赋雄且强。合纵诸侯向山东，挥戈足驱秦虎狼。盘血未乾巳背盟，熊槐此谋诚不臧。况复章华为内荒，亲密谗佞疏忠良。竟入武关身殒亡，国人哀痛摧肝肠。顷襄胡乃与秦平，大鸟不射空彷徨。一朝白起拔郢城，两东门芜吁可伤。后来牧守刘景升，坐谈西伯控一方。先主因之取益梁，伏龙凤雏皆奋扬。龙慄中原关羽独，大帝屯师窥两国。五朝君臣循轨躅，屏蔽上流关失得。皇明幅员包海岳，蛮貊羌夷咸率服。唾尔成都弹丸蹙，山川形势胡不觌。浮我江陵千舰粟，十万貔貅行水陆。歘忽星桥在吾目，献捷南京定神速。江陵贰令才谞足，此时焉得虚縻禄。即将善政敷遗俗，却步岩廊鸣佩玉，万里青云一黄鹄。
送钱匏庵参政再镇两淮二十二韵
作者：谢肃
朝代：明
体裁：五言排律

豪杰扶昌运，藩垣托近臣。明威重授钺，专制独持钧。幕府临淮甸，丘山奠楚民。杂耕洪泽晓，列戍合淝春。可但严中阃，应须守四邻。青徐云拥塞，襄汉月连津。破敌楼船壮，冲虚铁骑駪。三军归节制，上相倚经纶。超秩袍裁紫，安边印佩银。玉龙盘节润，骢马凿蹄新。慷慨踰天堑，从容静塞尘。轻裘垂带缓，横槊赋诗频。明审秦王猛，廉清汉祭遵。戎兵终净洗，仓粟要相因。弦诵兴多士，讴歌乐野人。长才今尽用，屈志独难伸。两楚从游地，三吴送别晨。未能蝇附骥，常恐玉为珉。自我逢时否，须公解世屯。旁恩流草泽，包贡上枫宸。复见车书混，仍还风俗淳。功成当入觐，高阁画麒麟。
送陈德原之琼州宁远县知县
作者：谢肃
朝代：明
体裁：七言律诗

承恩忽领月符出，作宰遥临嶂海南。琼岛一隅为地窄，邑人强半与黎参。石舡渟浦长浮浪，吉贝盈机不事蚕。但使政成边徼静，酿榴为酒且须酣。
送陈德原之琼州宁远县知县
作者：谢肃
朝代：明

承恩忽领月符出，作宰遥临嶂海南。琼岛一隅为地窄，邑人强半与黎参。石船渟浦长浮浪，吉贝盈机不事蚕。但使政成边徼静，酿榴为酒且须酣。
逍遥台
作者：谢肃
朝代：明
体裁：七言律诗

逍遥台倚青天外，玩物何须与物齐。出水游鱼观未了，穿花飞蝶梦先迷。悠悠蒙县闲云近，渺渺濠梁落日低。若得先生重说剑，乾坤容易息征鞞。
金陵怀古
作者：谢肃
朝代：明
体裁：七言律诗

霸国江山天下壮，兴王人物向来稀。花馀吴苑迷仙仗，柳拂陈宫见舞衣。北府驻兵犹昨日，中原杂虏几斜晖。自南混北归真主，六代空惭事业微。
钟伯震氏归自荆南即游江浒诗以寄之
作者：谢肃
朝代：明
体裁：七言律诗

得归越上幽栖日，岂似荆南佐政年。白舫山川春梦远，绿窗花鸟莫情牵。吹箫又送含珠月，把钓还依指石烟。亦欲踏青江浒去，酒醒同咏卜居萹。
镇江多景楼次刘改之先生韵
作者：谢肃
朝代：明
体裁：七言律诗

一剑南方定九州，秪今风景不生愁。山标万里朝天望，江洗中原被发羞。绿树马嘶阳羡道，青云鹤唳广陵楼。两京巡狩须过此，长见飞龙挟綵舟。
长安埧
作者：谢肃
朝代：明
体裁：七言律诗

海宁州西来往频，长安埧上最伤春。东风桃李非无主，归燕楼台不见人。天末云帆随望远，雨馀江草唤愁新。故乡门巷干戈底，越客相逢话是真。
长平
作者：谢肃
朝代：明
体裁：古风

引轭方上牛，参旗正南举。行行堠路明，忽在长平聚。踟蹰念衰韩，不得守兹土。嫁祸于赵国，移师与秦拒。赵卒一以坑，秦兵肆攻取。惜哉廉将军，制敌中见沮。遂令锐头儿，残暴踰猛虎。善战服上刑，赐剑非弱主。咨尔头颅山，委命复何语。
长平
作者：谢肃
朝代：明

引轭方上牛，参旗正南举。
行行堠路明，忽在长平聚。
踟蹰念衰韩，不得守兹土。
嫁祸于赵国，移师与秦拒。
赵卒一以坑，秦兵肆攻取。
惜哉廉将军，制敌中见沮。
遂令锐头儿，残暴逾猛虎。
善战服上刑，赐剑非弱主。
咨尔头颅山，委命复何语。
长至
作者：谢肃
朝代：明

又见一阳生仲月，谁知独客最伤神。天涯霜露深先垄，塞上干戈隔故人。无酒步兵仍似醉，倩金曲？岂忧贫。唯应天意同人意，欲放梅花树树春。
长至
作者：谢肃
朝代：明
体裁：七言律诗

又见一阳生仲月，谁知独客最伤神。天涯霜露深先垄，塞上干戈隔故人。无酒步兵仍似醉，倩金曲�岂忧贫。唯应天意同人意，欲放梅花树树春。
门有车马客行送倪孝方
作者：谢肃
朝代：明
体裁：古风

门有车马客，意气何桓桓。既持倚天剑，复戴切云冠。自云报恩子，不畏行路难。有能遇国士，一语披肺肝。而我不解事，抱瑟齐门弹。知己谅难得，盛年唾易阑。拓落走吴楚，与子聊游盘。怀才既无补，窃禄非所欢。念彼古豪俊，岂必卑小官。逢时展经济，乃使苍生安。之子素倜傥，此道期相敦。明当别我去，赠以琴琅玕。